GUVERNUL ROMÂNIEI

**ORDONANȚĂ DE URGENȚĂ**

**privind organizarea şi desfăşurarea Recensământului Populaţiei şi Locuinţelor din România în anul 2021**

Având în vedere:

Regulamentul (UE) 2017/712 al Comisiei din 20 aprilie 2017 de stabilire a anului de referință și a programului de date statistice și de metadate privind recensământul populației și al locuințelor prevăzut de Regulamentul (CE) nr. 763/2008 al Parlamentului European și al Consiliului, publicat în JOL 105 din 21.04.2017 care prevede, la articolul 3, că “Fiecare stat membru stabilește **o dată de referință care se înscrie în cursul anului 2021** pentru datele privind recensământul populației și al locuințelor care urmează a fi transmise Comisiei (Eurostat). Statele membre informează Comisia (Eurostat) până la 31 decembrie 2019 cu privire la data de referință aleasă.”

Regulamentul (UE) 2018/1799 al Comisiei din 21 noiembrie 2018 privind stabilirea unei acțiuni statistice directe temporare pentru diseminarea tematicilor selectate ale recensământului populației și al locuințelor din 2021, geocodate la nivel de griduri de 1 km2; care prevede, la art.9 alin. (1), ca rezultatele RPL2021, validate și agregate referitoare la populația totală, la nivel de griduri de 1 km2 , trebuie furnizate Comisiei (Eurostat) **până la data de 31 decembrie 2022**.

Întrucât:

Recensământul este o cercetare statistică de mare anvengură, care are ca obiectiv prioritar producerea de statistici oficiale naționale și europene, sub forma unor indicatori statistici, în condiții de calitate, privind numărul şi distribuţia teritorială a populaţiei rezidente, a structurii demografice şi socio-economice, date referitoare la gospodăriile populaţiei, precum şi la fondul locativ, condiţiile de locuit ale populaţiei şi clădirile n care se situează locuinţele.

România, ca stat membru al Uniunii Europene, este obligată să efectueze Recensământul Populației și Locuințelor (RPL2021) în anul 2021 în conformitate cu Regulamentul (UE) nr. 763/2008 al Parlamentului European şi al Consiliului din 9 iulie 2008 privind recensământul populației și al locuințelor și a cerințelor regulamentelor de implementare a acestuia.

Colectarea datelor RPL 2021 trebuie să se realizeze în cursul anului 2021, motiv pentru care anii 2020 și 2021 sunt cruciali pentru pregătirea şi efectuarea în bune condiții a acestuia.

Pentru respectarea termenelor propuse, începând cu anul 2020, trebuie realizate următoarele activități principale:

* elaborarea instrumentarului statistic;
* achiziția și punerea în funcțiune a componentelor sistemului informatic integrat care să permită, printre altele, colectarea on-line a datelor de recensământ
* recrutarea personalului suplimentar;
* sectorizarea teritoriului localităţilor;
* efectuarea recensământului de probă (pilot);
* elaborarea campaniei de popularizare a recensământului și derularea acţiunilor de popularizare;
* recrutarea şi instruirea personalului pentru desfășurarea activităților în teren;
* elaborarea cerinţelor de prelucrare informatică a datelor;
* dezvoltarea metodelor și aplicațiilor informatice necesare pentru prelucrarea și validarea datelor, pentru asigurarea protecției și confidențialității datelor;
* dezvoltarea infrastructurii necesare validării, prelucrării și agregării datelor de recensământ;
* distribuirea materialelor de recensământ în teritoriu;
* organizarea activităților în teritoriu etc.

Ținând seama de:

scopul fundamental al recensământului, acela de a oferi informații esențiale și de calitate pentru politicile guvernamentale în domeniul economic și social, inclusiv pentru dezvoltarea urmană, pentru cercetare și pentru mediul de afaceri,

riscul demarării de către Comisia Europeană a procedurii de constatare a neîndeplinirii obligațiilor – infringement – stabilite României prin regulamentele amintite mai sus, în situația în care recensământul populației și locuințelor nu poate fi desfășurat în anul 2021 ca urmare a imposibilității pregătirii și organizării acestuia, acțiuni care se întind pe o perioadă de 2 ani premergătoare recenzării,

Având în vedere:

situația extraordinară generată de faptul că procedura de avizare a proiectului de Lege privind organizarea și desfășurarea Recensământului Populației și Locuințelor din România în anul 2021, lansată încă din anul 2018, nu a reușit să fie finalizată din cauza schimbărilor intervenite în componența anterioară a guvernelor României, ceea ce a determinat reluarea, în mod repetat, a procedurii de avizare, conducând, astfel, la imposibilitatea obținerii tuturor avizelor necesare finalizării procedurii legislative parlamentare,

imposibilitatea definirii anumitor politici publice naționale și locale în domeniul social ca urmare a nerealizării recensământului populației și locuințelor din cauza lipsei informațiilor pe care recensământul le poate furniza. Prin urmare, nerealizarea recensământului ar conduce la imposibilitatea elaborării anumitor strategii, planificări strategice și planuri de acțiune pe termen scurt și lung ale statului român, care ar aduce o atingere gravă a interesului public, la nivel central și local,

imposibilitatea accesării fondurilor europene nerambursabile ce vizează incluziunea socială ca urmare a lipsei informațiilor cu privire la populație și locuințe, în situația în care recensământul populației și locuințelor nu poate fi pregătit și organizat cât mai curând, fapt care ar conduce automat la imposibilitatea desfășurării recensământului în anul 2021.

Astfel, nepromovarea prezentului act normativ în regim de urgență atrage imposibilitatea pregătirii și organizării recensământului populației și locuințelor, operațiuni care sunt necesare desfășurării recensământului în anul 2021, fără de care acesta nu se poate realiza.

Ținând cont că cele prezentate mai sus vizează interesul public și constituie o situație extraordinară a cărei reglementare nu mai poate fi amânată, în sensul art. 115 alin. (4) din Constituția României, republicată, iar o eventuală legiferare pe altă cale decât delegarea legislativă nu ar fi de natură să înlăture de îndată consecințele negative asupra societății în ansamblu care s-ar produce în urma imposibilității desfășurării recensământului populației și locuințelor pe fondul lipsei pregătirii și organizării acestuia.

Aceste aspecte mai sus menţionate vizează interesul public şi constituie, în sensul art. 115 [alin. (4)](act:48295%2043226770) din Constituţia României, republicată, o situaţie extraordinară a cărei reglementare nu mai poate fi amânată, iar o eventuală legiferare, pe altă cale decât delegarea legislativă, nu ar fi de natură să înlăture de îndată aceste consecinţe negative asupra societății în ansamblu,

#### În temeiul art. 115 din Constituția României, republicată,

#### Guvernul României adoptă prezenta ordonanță de urgență:

#### CAP. I - DEFINIŢII, CLASIFICĂRI ŞI NOMENCLATOARE

#### Art. 1

#### În înţelesul prezentei ordonanțe de urgență, termenii şi expresiile de mai jos au următoarele semnificaţii:

1. adresa locuință – adresa locuinței unde se livrează serviciul sau utilitatea de către firmele furnizoare de utilități, inclusiv cele de telefonie fixă sau mobilă;
2. anonimizarea – tehnică de prelucrare aplicată informațiilor și datelor cu caracter personal în vederea eliminării ireversibile a posibilității de identificare a persoanelor vizate;
3. auto-recenzarea – acţiunea prin care înregistrarea informaţiilor cuprinse în programul de observare al recensământului pentru o anumită unitate statistică este efectuată de către persoana însăși;
4. auto-recenzarea asistată – acţiunea prin care înregistrarea informaţiilor cuprinse în programul de observare al recensământului pentru o anumită unitate statistică este efectuată de către persoana însăși, cu sprijinul unui recenzor;
5. cercetare statistică post-recensământ – sondaj desfășurat la scurt timp după recensământ, în scopul evaluării gradului de acoperire și a conținutului recensământului;
6. cetăţenia – în conformitate cu definiția prevăzută în Anexa la Regulamentul (UE) 2017/543 sunt stabilite normele de aplicare ale Regulamentului (CE) nr. 763/2008, respectiv specificațiile tehnice pentru tematicile de recensământ și pentru defalcările acestora;
7. codul statistic de adresă, denumit în continuare CSA - cod numeric unic, generat în scopuri exclusiv statistice pentru fiecare adresă, folosit pentru a verifica dacă baza de date sau orice listă de adrese include o singură înregistrare pentru fiecare adresă și pentru a se realiza legătura între înregistrări;
8. confidenţialitatea informaţiilor statistice - protejarea datelor confidenţiale referitoare la unităţile statistice individuale, care sunt obţinute direct în scopuri statistice sau indirect din surse administrative ori din alte surse şi implică interzicerea utilizării datelor în alte scopuri decât cele statistice şi a divulgării ilegale a acestora; prelucrarea datelor cu caracter personal se realizează ținând seama de prevederile art.51;
9. criptare - proces de codificare a informațiilor, inclusiv a datelor cu caracter personal, care sunt protejate prin măsuri tehnologice astfel încât să poată fi accesibile doar persoanelor autorizate;
10. date criptate – datele asupra cărora s-a aplicat algoritmul de criptare;
11. date anonimizate – date care, datorită originii sau modalităţii specifice de prelucrare, nu pot fi asociate cu o persoană identificată sau identificabilă;
12. domiciliul - adresa înscrisă în actul de identitate românesc de către autoritățile competente;
13. etnia - opțiunea unei persoane de a aparţine unui grup care își asumă o origine și identitate istorică comună, prin una sau mai multe dintre caracteristicile referitoare la limbă, religie, tradiții și obiceiuri;
14. gospodărie a populaţiei - grupul de două sau mai multe persoane care locuiesc împreună în mod obişnuit într-o unitate de locuit sau doar într-o parte a acesteia având, în general, legături de rudenie şi care se gospodăresc în comun - contribuie împreună la aprovizionarea şi la consumul de alimente şi de alte bunuri esenţiale traiului - şi participă integral sau parţial la bugetul de venituri şi cheltuieli. Persoanele care, la momentul de referință al recensământului, locuiesc şi se gospodăresc singure sunt considerategospodării de o singură persoană. La fel se consideră şi persoanele care, deşi ocupă o locuinţă împreună cu alte persoane, declară că se gospodăresc singure;
15. identificator statistic unic, denumit în continuare ISU – cod numeric unic, generat în scopuri exclusiv statistice pentru fiecare CNP, în urma aplicării asupra fiecărui CNP a unui algoritm specific de anonimizare utilizat într-o bază de date sau în orice listă de unități statistice și folosit pentu a verifica că baza de date sau lista de unități statistice include o singură înregistrare pentru fiecare unitate statistică și pentru a se realiza legătura între înregistrări;
16. imputare prin metode statistice – inserarea unei valori artificiale, dar plauzibile cu privire la o anumită variabilă într-o înregistrare individuală care există deja într-o bază de date, dar care nu conține această valoare sau conține o valoare care nu este considerată plauzibilă;
17. interviu față-în-față – metodă de colectare a datelor statistice prin care acestea se colectează de către un operator de interviu, în cazul recensământului de către un recenzor, pe baza unui interviu purtat direct cu persoana intervievată, prin care operatorul de interviu adresează întrebările incluse în formularul statistic și înscrie în spațiile special destinate răspunsurile pe care le-a dat persoana intervievată, respectiv recenzată. În general interviul față-în-față se desfășoară la reședința obișnuită a persoanei intervievate, respectiv recenzate;
18. interviu proxy - metodă de colectare a datelor statistice prin care acestea se colectează de către un operator statistic, în cazul recensământului de către un recenzor, despre o anumită persoană, prin interviu cu o altă persoană în măsura în care aceasta deține informații despre situația persoanei care ar trebui să fie intervievată, respectiv recenzată. Interviurile proxy se desfășoară doar în cazuri excepționale, după ce încercările repetate ale recenzorului de a contacta persoana ce trebuie recenzată au eșuat;
19. înregistrări individuale – date referitoare la o persoană fizică destinate exclusiv procesării în scop statistic;
20. limba maternă - limbă pe care o persoană și-o însușește încă din copilărie, fiind prima limbă transmisă și utilizată prin intermediul familiei;
21. nucleul familial - unitatea constituită din soţ sau partener şi soţie sau parteneră fără copii, soţ sau partener şi soţie sau parteneră cu copii necăsătoriţi sau unul dintre părinţi cu copii;
22. operator statistic - persoana asimilată în cuprinsul prezentei ordonanțe de urgență ca parte a personalului de recensământ, atrasă temporar, pe baza de contract încheiat în temeiul Codului civil, pentru colectarea datelor în scop statistic de la gospodariile populației și de la persoanele juridice cuprinse în cercetările statistice de interes național de tipul recensămintelor, aflată sub autoritatea unui producator de statistici oficiale și la ale căror venituri obținute din această activitate le sunt aplicabile prevederile art. 114 alin. (2) punctul (a1) din Legea nr. 227/2015 privind Codul fiscal.
23. populaţia după domiciliu - numărul persoanelor cu cetăţenie română şi domiciliul pe teritoriul României, delimitat după criterii administrativ-teritoriale;
24. populaţia rezidentă - totalitatea persoanelor cu cetăţenie română, străină sau fără cetăţenie, care au reşedinţa obişnuită pe teritoriul României;
25. prelucrare – orice operațiune sau set de operațiuni efectuate asupra datelor cu caracter personal sau asupra seturilor de date cu caracter personal, cu sau fără utilizarea de mijloace automatizate, cum ar fi colectarea, înregistrarea, organizarea, structurarea, stocarea, adaptarea sau modificarea, extragerea, consultarea, utilizarea, divulgarea prin transmitere, diseminarea sau punerea la dispoziție în orice alt mod, alinierea sau combinarea, restricționarea, ștergerea sau distrugerea;
26. procesarea datelor în scop statistic - etapă complexă a procesului statistic realizată prin activităţi de codificare, clasificare, validare, agregare, corelare, modelare, analiză statistică, stocare, arhivare, bazate pe metode ştiinţifice şi utilizând infrastructură şi aplicaţii informatice;
27. pseudonimizarea – prelucrarea datelor cu caracter personal într-un asemenea mod încât acestea să nu mai poată fi atribuite unei anume persoane vizate fără a se utiliza informații suplimentare, cu condiția ca aceste informații suplimentare să fie stocate separat și să facă obiectul unor măsuri de natură tehnică și organizatorică în măsură să asigure neatribuirea respectivelor date cu caracter personal unei persoane fizice identificate sau identificabile;
28. recenzarea - acţiunea prin care se realizează înregistrarea informaţiilor cuprinse în programul de observare al recensământului pentru o anumită unitate statistică de către un recenzor;
29. recenzarea on-line – acţiunea prin care înregistrarea informaţiilor cuprinse în programul de observare al recensământului pentru o anumită unitate statistică este efectuată de către persoana însăși sau de către recenzor prin intermediul Internetului, într-un formular electronic;
30. religia - un set de credințe și practici, de obicei implicând recunoașterea unei ființe divine, puteri sau principiu superior, prin care persoanele aleg să-și conducă viața atât în sens practic cât și în sens moral, indiferent dacă aceste credințe și practici sunt reprezentate de un grup organizat sau organizație;
31. reședința obișnuită – definită în conformitate cu prevederile din art.2, lit d) din Regulamentul (CE) nr. 763/2008 al Parlamentului European și al Consiliului din 9 iulie 2008 privind recensământul populației și al locuințelor;
32. scop statistic – cunoașterea cantitativă a manifestării fenomenelor economice, sociale și de mediu la nivelul ansamblului de unități statistice simple sau complexe de același fel. Pentru realizarea acestui scop se utilizează metode de colectare și de procesare a datelor;
33. sectorizarea - operaţiunea de împărţire a suprafeţei ţării în zone bine delimitate, numite sectoare de recensământ, definite exclusiv în scopul organizării activităţii de colectare a datelor în teren şi de comensurare a normei recenzorilor. Suprafaţa şi forma lor variază de la o localitate la alta, în funcţie de tipul acesteia şi de forma de relief;
34. spaţiul colectiv de locuit - una sau mai multe clădiri distincte, aflate la aceeaşi adresă, destinate a fi locuite, pe perioade diferite de timp, de către grupuri relativ mari de persoane, în general nelegate între ele prin legături de rudenie, care sunt reunite, de regulă, în scopuri şi interese comune şi care pot folosi în comun unele spaţii şi instalaţii, cum ar fi băi, bucătării, săli de mese;
35. statistică oficială – activitățile reglementate prin Legea nr.226/2009 a organizării și funcționării statisticii oficiale din România, cu modificările și completările ulterioare sau prin alte acte normative adoptate în temeiul acesteia, precum și prin statutul Băncii Naționale a României, în conformitate cu principiile fundamentale ale statisticii naționale;
36. unitate administrativ-teritorială, denumită în continuare UAT - parte componentă a teritoriului țării, cu populația și instituțiile aferente, denumită și organizată prin lege. În țara noastră unitățile administrativ-teritoriale sunt județele, orașele, dintre care unele sunt municipii și comunele;
37. variabilă – o caracteristică a unității care este observată ce poate lua mai mult de o valoare dintr-un set de valori;
38. variabile de recensământ – variabilele care stau la baza calculării indicatorilor din statisticile oficiale solicitate de legislația națională și europeană de recensământ.

**Art. 2**

(1) În sensul prezentei ordonanțe de urgență se aplică următoarele clasificări şi nomenclatoare, în versiunea în vigoare la momentul de referinţă, fără ca această enumerare să fie exhaustivă:

1. NUTS - Nomenclatorul unităţilor teritoriale pentru statistici la nivelul Uniunii Europene în sensul Regulamentului (CE) nr. 1059/2003 **al Parlamentului European și al Consiliului din 26 mai 2003 privind instituirea unui nomenclator comun al unităților teritoriale de statistică (NUTS), cu modificările ulterioare**;
2. SIRUTA - Sistemul Informatic al Registrului Unităţilor Administrativ Teritoriale;
3. ŢĂRI - Nomenclatorul ţărilor, ISO 3166;
4. Clasificarea Ocupaţiilor din România – nivel de ocupație (șase caractere), aprobată prin Ordinul ministrului muncii, familiei și protecției sociale și al președintelui I.N.S. nr.1832/856/2011, cu modificările și completările ulterioare;
5. ISCED - Clasificarea Internaţională Standard a Educaţiei - ISCED2011;
6. Clasificarea activităţilor din economia naţională – CAEN, aprobată prin H.G. nr.656/1997, actualizată prin Ordinul președintelui I.N.S. nr.337/2007 (CAEN Rev.2);
7. Nomenclatorul etniilor şi al limbilor materne;
8. Nomenclatorului religiilor din România;
9. Nomenclatorul instituţiiilor de învăţământ din România.

(2) Autoritățile și instituțiile publice prevăzute la art. 28 au obligaţia să utilizeze clasificările şi nomenclatoarele prevăzute la alin.(1) şi nomenclatoarele în vigoare la momentul de referinţă, elaborate conform H.G. nr. 575 bis/1992 cu privire la realizarea unor nomenclatoare unitare de interes general prevăzute în concepţia generală a informatizării în România.

#### CAP. II - DISPOZIŢII GENERALE

**Art. 3**

(1) Prezenta ordonanță de urgență reglementează organizarea și desfăşurarea în anul 2021, pe întreg teritoriul țării, a recensământului populaţiei şi locuinţelor în România, în conformitate cu cerințele pe plan național și cu prevederile Regulamentului (CE) nr. 763/2008 al Parlamentului European şi al Consiliului din 9 iulie 2008 privind recensământul populaţiei şi locuinţelor și ale regulamentelor de punere în aplicare aferente rundei 2021 de recensăminte și cu recomandările Comisiei economice pentru Europa a Organizaţiei Naţiunilor Unite, precum și producerea indicatorilor statistici de recensământ.

(2) Recensământul din anul 2021 are ca obiectiv prioritar producerea de statistici oficiale naționale și europene, sub forma unor indicatori statistici, în condiții de calitate, privind numărul şi distribuţia teritorială a populaţiei rezidente, a structurii demografice şi socio-economice, date referitoare la gospodăriile populaţiei, precum şi la fondul locativ, condiţiile de locuit ale populaţiei şi clădirile n care se situează locuinţele.

#### Art. 4

1. Organizarea şi efectuarea recensământului se realizează sub aspect tehnico-metodologic de către Institutul Naţional de Statistică, în concordanţă cu regulamentele Uniunii Europene, precum şi cu normele Comisiei economice pentru Europa a Organizaţiei Naţiunilor Unite în domeniul recensământului populaţiei şi al locuinţelor, sub coordonarea şi controlul Comisiei Centrale pentru Recensământul Populaţiei şi Locuinţelor.

#### (2) În termen de 15 zile de la data intrării în vigoare a prezentei ordonanțe de urgență se constituie Comisia Centrală pentru Recensământul Populaţiei şi Locuinţelor din anul 2021, denumită în continuare CCRPL2021, structură fără personalitate juridică, în componenţa prevăzută în Anexa 1.

#### (3) Nominalizarea persoanelor care intră în componenţa CCRPL2021 se face de către conducătorul fiecărei instituţii implicate, respectiv de către președintele Asociaţiei oraşelor din România, al Asociaţiei comunelor din România, al Asociaţiei municipiilor din România și al Uniunii Naţionale a Consiliilor Judeţene din România.

#### (4) CCRPL2021 răspunde de pregătirea, conducerea, coordonarea şi monitorizarea lucrărilor necesare efectuării recensământului, având următoarele atribuţii principale:

#### adoptă hotărâri în îndeplinirea atribuțiilor prevăzute de prezentul act normativ;

#### aprobă Programul de desfăşurare al activităţilor Recensământului populaţiei şi locuinţelor, metodologia de recenzare şi de prelucrare a datelor;

#### aprobă normele de funcționare și atribuțiile comisiilor de recensământ județene, a municipiului București, municipale, orășenești, ale sectoarelor municipiului București și comunale, în componența prevăzută în Anexa nr. 2.

1. coordonează implementarea hotărârilor Guvernului privind bugetul recensământului, privind componența, organizarea, funcționarea și atribuțiile Unității de Coordonare și Implementare a Recensământului, denumită în continuare UCIR și, respectiv, ale Unităților Județene de Implementare a Recensământului, denumite în continuare UJIR, privind specificațiile tehnice pentru transmiterea datelor din sursele administrative, privind stabilirea formei şi conţinutului instrumentarului recensământului, a clasificărilor și nomenclatoarelor utile recensământului și a proiectelor altor acte normative;

#### aprobă metodologia de realizare a sectorizării teritoriului, îndrumă acţiunile de împărţire a teritoriului unităţilor administrativ-teritoriale în sectoare de recensământ;

#### coordonează acţiunile de recrutare şi instruire a întregului personal care participă la efectuarea lucrărilor de recensământ;

#### aprobă Strategia de Promovare și Comunicare a recensământului;

#### aprobă Programul final de diseminare al rezultatelor recensământului, elaborat de UCIR;

#### publică rezultatele provizorii ale recensământului;

#### (5) În pregătirea, organizarea şi desfăşurarea recensământului CCRPL2021 colaborează cu următoarele autorităţi ale administraţiei publice centrale şi locale sau alte instituţii publice, în funcție de specificul fiecăreia:

#### consiliile judeţene;

#### Agenţia Naţională de Cadastru şi Publicitate Imobiliară;

#### ministerele care deţin surse administrative sau gestionează date privind persoanele, clădirile, locuinţele, spaţiile colective de locuit, gospodăriile şi familiile;

#### alte instituţii publice de interes naţional sau local.

#### (6) Pentru pregătirea, organizarea, conducerea și efectuarea lucrărilor de recensământ, la nivel teritorial se constituie comisii de recensământ județene, a municipiului București, municipale, orășenești, ale sectoarelor municipiului București și comunale, în componența prevăzută în Anexa nr. 2.

#### (7) Comisiile prevăzute la alin. (6) poartă răspunderea pentru efectuarea recensământului în bune condiții pe teritoriul în care își desfășoară activitatea, conform instrucțiunilor CCRPL2021.

#### (8) CCRPL2021 și comisiile prevăzute la alin. (6) îşi încetează activitatea la data publicării rezultatelor provizorii ale recensământului, iar rezultatele definitive şi detaliate sunt diseminate de Institutul Naţional de Statistică.

#### Art. 5

#### (1) Fac obiectul recenzării la recensământul din România:

#### persoanele cu cetăţenie română, străină sau fără cetățenie, cu reşedinţa obişnuită în România;

#### persoanele cu cetăţenie română, cu domiciliul în România, dar cu reşedinţa în altă țară pentru o perioadă mai mică de 12 luni;

#### Persoanele cu cetățenie română care sunt membri ai personalului misiunilor diplomatice și oficiilor consulare ale României în străinătate, membrii forțelor armate naționale staționate în restul lumii, personalul național al bazelor științifice naționale stabilite în afara teritoriului geografic al țării, persoanele de cetățenie română care sunt membri ai echipajelor navelor de pescuit, altor nave, aeronave și platforme plutitoare operând parțial sau în întregime în afara teritoriului economic.

#### gospodăriile şi nucleele familiale;

#### clădirile de locuit;

#### clădirile cu altă destinaţie decât cea de locuit, dacă există cel puţin o locuinţă în acestea;

#### locuinţele situate în orice clădire, indiferent de forma de proprietate, de pe teritoriul României;

#### spaţiile colective de locuit.

#### (2) Nu se înregistrează la recensământ persoanele care nu dețin cetăţenie română din cadrul reprezentanţelor diplomatice, consulare şi comerciale sau al reprezentanţelor organizaţiilor internaţionale şi nici membrii familiilor lor, personalul forţelor armate străine, personalul flotei comerciale navale şi aeriene – cetățeni străini, care la momentul de referință al recensământului se află temporar pe teritoriul țării.

#### (3) La recensământ nu se înregistrează clădirile situate pe teritoriul României deţinute cu titlu de proprietate de alte state, administrate de reprezentanţele diplomatice şi consulare ale ţărilor respective sau de reprezentanţele organizaţiilor internaţionale, dacă în cadrul lor nu au domiciliul sau reşedinţa cetăţeni români.

#### Art. 6

#### (1) Persoanele sunt înregistrate la locul unde îşi au reşedinţa obişnuită în România.

(2) Persoanele absente temporar din gospodărie sunt înregistrate la reşedinţa lor obişnuită, pe baza informaţiilor furnizate de celelalte persoane din gospodărie sau a informaţiilor furnizate pe plan local, de alte persoane precum administratorii de bloc, vecini, rude, cunoștințe, în măsura în care dețin aceste informații.

**Art. 7**

Recensământul se desfăşoară în conformitate cu termenele prevăzute în Programul de desfăşurare al activităţilor Recensământului populaţiei şi locuinţelor, care este elaborat de UCIR, constituită conform art. 16.

**Art. 8**

1. Recenzarea persoanelor din imobilele aflate în administrarea unităților aparținând Sistemului Național de Apărare, Ordine Publică și Securitate Națională, ale Ministerului Justiţiei și a altor unități speciale se face de către persoane nominalizate de aceste instituții, în conformitate cu prevederile prezentei ordonanțe de urgență şi ale normelor specifice elaborate de acestea şi avizate de către UCIR.
2. Recenzarea persoanelor private de libertate se face în conformitate cu prevederile prezentei ordonanțe de urgență şi ale normelor specifice elaborate de Administrația Națională a Penitenciarelor, denumită în continuare A.N.C. și de către Ministerul Afacerilor Interne, denumit în continuare M.A.I. şi avizate de către UCIR.

(3) Recenzarea cetăţenilor români plecaţi în străinătate în cadrul misiunilor diplomatice și oficiilor consulare se face de către Ministerul Afacerilor Externe, denumit în continuare M.A.E.,în conformitate cu prevederile prezentei ordonanțe de urgență şi ale normelor specifice elaborate de M.A.E. şi avizate de către UCIR.

**Art. 9**

#### (1) În vederea colectării datelor şi obţinerii rezultatelor definitive ale recensământului, I.N.S. creează, completează şi prelucrează o bază de date cu înregistrări individuale, numită în continuare “baza de recensământ RPL2021”.

#### (2) Informaţiile cu care se încarcă baza de recensământ RPL2021 se vor obţine prin:

#### colectare indirectă din surse administrative, prin completarea răspunsurilor la unele întrebări din formularele electronice de către I.N.S. cu informaţiile regăsite în baze de date ale unor instituţii centrale şi locale - surse administrative;

#### colectare directă de la populaţie: auto-recenzare on-line, interviu faţă-în faţă asistat de calculator;

#### imputare prin metode statistice.

#### (3) Auto-recenzarea se poate realiza:

#### de pe echipamentul propriu al persoanei care se auto-recenzează sau a gospodăriei din care aceasta face parte;

#### de pe echipamente puse la dispoziție de către UJIR-uri prin intermediul primăriilor și instalate în spații special amenajate;

#### Art. 10

#### Pentru verificarea practică a conţinutului formularelor, a instrucţiunilor, a programului de recenzare şi de prelucrare, precum şi a măsurilor organizatorice, în cursul anului 2020 se desfăşoară un recensământ de probă.

#### Participarea la recensământul de probă a persoanelor este obligatorie.

#### Personalului de recensământ care participă la recensământul de probă îi revin obligaţiile de la art. 45 și art. 46 alin. (1) și alin. (3) din prezenta ordonanță de urgență.

#### Recensământul de probă se efectuează cu recenzori selectaţi în acest scop.

#### Pentru recensământul de probă, instituţiilor prevăzute la art.28 le revin obligațiile prevăzute la art. 30 din prezenta ordonanță de urgență.

#### În cazul recensământului de probă se aplică în mod corespunzător prevederile Capitolului VIII –Răspunderea juridică și sancțiuni.

#### Personalul prevăzut la alin. (4) beneficiază de aceleași drepturi și obligații prevăzute la Capitolul VI – Drepturi și obligații.

#### Art. 11

#### (1) Pentru verificarea calității informațiilor înregistrate la recensământ se organizează o cercetare statistică post-recensământ în perioada noiembrie-decembrie 2021; aceasta se efectuează cu recenzori selectați în acest scop, conform instrucțiunilor elaborate de către UCIR constituită conform prevederilor art.16 alin. (1).

#### (2) Personalul prevăzut la alin. (1) beneficiază de aceleași drepturi și obligații prevăzute la Capitolul VI – Drepturi și obligații.

#### Art. 12

(1) În vederea asigurării unei comunicări eficiente a informaţiilor către populaţie şi a unei transparenţe maxime a lucrărilor recensământului se înfiinţează pe lângă I.N.S., în termen de 60 zile de la intrarea în vigoare a prezentei ordonanțe de urgență, Consiliul de Comunicare şi Transparenţă pentru runda 2021 a recensământului, organ consultativ, denumit în continuare Consiliul.

(2) Consiliul are următoarele atribuţii:

1. promovează recensământul și comunică opiniei publice principalele caracteristici ale recensământului, modalităţile de organizare şi de recenzare, drepturile şi obligaţiile ce revin persoanelor, modalităţile de diseminare și semnificația rezultatelor provizorii şi a celor definitive;
2. asigură transparența modului de lucru în ceea ce privește pregătirea și desfășurarea recensământului sub aspectul respectării deontologiei profesionale pe parcursul desfășurării recensământului;
3. susține efectuarea recensământului, mobilizează populația prin mesaje și apariții în mass-media.

**Art. 13**

Mesajele de popularizare a recensământului în mass-media au caracter de mesaje de interes public.

**Art. 14**

(1) Consiliul are următoarea componenţă:

1. preşedintele Academiei Române;
2. un reprezentant al Administrației Prezidențiale;
3. trei reprezentanţi ai Parlamentului României;
4. un reprezentant al grupurilor parlamentare ale minorităților naționale din Parlamentul României;
5. un reprezentant al Camerei de Comerț și Industrie a României;
6. un reprezentant al Confederaţiei Naţionale a Patronatului Român;
7. un reprezentant al Academiei Române;
8. trei reprezentanți ai organizaţiilor non-guvermentale din domeniul dezvoltării economice și sociale;
9. un reprezentant al Societății Române de Televiziune, denumită în continuare S.R.T.;
10. un reprezentant al Societății Române de Radiodifuziune, denumită în continuare S.R.R.;
11. doi reprezentanți ai presei scrise din domeniul economico-social, financiar;
12. un reprezentant al mediului universitar cu profil economic și sociologic;
13. doi reprezentanţi ai institutelor de cercetare cu profil economic, social și sociologie.

(2) Preşedintele I.N.S. și președintele Consiliului Statistic Național sunt membri de drept.

(3) Membrii Consiliului sunt propuși, la solicitarea I.N.S., de organismele și instituțiile prevăzute la alin.(1), din cadrul structurilor de conducere ale acestora și sunt numiți astfel:

1. membrii Consiliului prevăzuți la alin. (1) lit. a) și e) – m) sunt numiți prin decizie a primului-ministru;
2. membrul Consiliului prevăzut la alin. (1) lit. b) este numit prin decret al Președintelui României;
3. membrii Consiliului prevăzuți la alin. (1) lit. c) și d) sunt numiți prin hotărâre a plenului celor două Camere ale Parlamentului României.

(4) Membrii Consiliului beneficiază de o indemnizaţie de participare la şedinţă egală cu 25% din salariul de bază minim brut pe țară garantat în plată. Suma totală a indemnizațiilor pentru un membru al Consiliului nu poate depăși într-o lună salariul de bază minim brut pe țară garantat în plată.

(5) Indemnizațiile de participare la ședință acordate membrilor Consiliului prevăzute la alin. (4) se plătesc din bugetul recensământului prin I.N.S..

**Art. 15**

(1) Președintele Academiei Române este și președintele Consiliului. Acesta este ajutat de doi vicepreşedinţi, aleşi prin vot deschis, cu majoritate simplă, din rândul membrilor acestuia.

(2) Consiliul elaborează şi aprobă regulamentul propriu de funcţionare.

(3) Consiliul se întruneşte trimestrial sau ori de câte ori este necesar, la convocarea preşedintelui acestuia.

(4) În activitatea sa, Consiliul este asistat de un secretariat asigurat de I.N.S., din personalul său de specialitate.

(5) Consiliul elaborează un raport anual asupra activităţii desfăşurate, pe care îl dă publicităţii, până la sfârșitul trimestrului I al anului următor, pe pagina proprie de internet a recensământului, <https://www.recensamantromania.ro/>.

(6) Consiliul își încetează activitatea la data de 31 martie 2023.

#### Art. 16

1. În termen de 15 zile de la data intrării în vigoare a prezentei ordonanțe de urgență, la nivelul I.N.S. se constituie UCIR, care are responsabilitatea organizării și desfășurării recensământului la nivel național și local, sub aspect tehnico-metodologic. Acesta este condus de către un reprezentant al INS în calitate de coordonator general, numit de președintele I.N.S..

#### În termen de 15 zile de la data intrării în vigoare a prezentei ordonanțe de urgență, la nivelul direcțiilor teritoriale de statistică se constituie UJIR-uri care au responsabilitatea pregătirii, organizării și desfășurării recensământului la nivel local, conducerea fiind exercitată de directorii executivi ai direcțiilor teritoriale de statistică.

#### Componența, organizarea, funcționarea și atribuțiile UCIR și, respectiv, a UJIR sunt reglementate prin hotărâre a Guvernului, la inițiativa I.N.S. și a Secretariatului General al Guvernului, denumit în continuare S.G.G..

#### Personalul de recensământ din teritoriu este format din recenzori, recenzori şefi, coordonatori, recenzori pentru recensământul de probă, recenzori pentru cercetarea statistică post-recensământ, care reprezintă categorii ale operatorului statistic definit la art. 1 lit. v).

#### Personalul prevăzut la alin. (4) este selectat din rândul personalului din primării, instituțiile prefectului, consiliile județene, instituții deconcentrate, al personalului didactic, al specialiştilor în economie, informatică şi în alte domenii, precum şi din rândul pensionarilor, studenţilor şi al altor persoane, având cel puţin studii medii absolvite.

#### Art. 17

#### În vederea realizării lucrărilor recensământului, I.N.S. şi direcţiile teritoriale de statistică angajează, în vederea desfășurării de activitate în cadrul UCIR și respectiv, UJIR-urilor, persoane cu contract individual de muncă pe perioadă determinată, cu încadrarea în numărul de posturi stabilit în acest scop prin hotărâre de Guvern.

#### Art. 18

#### Bugetul și categoriile de cheltuieli pentru recensământ se stabilesc prin hotărâre a Guvernului, la inițiativa I.N.S. și a Secretariatului General al Guvernului.

#### Prin derogare de la prevederile art. 30 alin. (2) din Legea nr. 500/2002 privind finanțele publice, cu modificările și completările ulterioare, din Fondul de rezervă bugetară la dispoziția Guvernului în anul 2020, prin hotărârea de la alin. (1), se alocă sume pentru ordonatorii principali de credite cu atribuții în organizarea și desfășurarea recensământului.

#### Prin derogare de la prevederile art. 30 alin. (2) din Legea nr. 500/2002, cu modificările și completările ulterioare, din Fondul de rezervă bugetară la dispoziția Guvernului în anul 2021 se pot aloca sume, pe bază de hotărâri ale Guvernului, pentru ordonatorii principali de credite cu atribuții în organizarea și desfășurarea recensământului.

#### Pentru municipii, orașe, comune și sectoarele municipiului București, sumele pentru plata personalului de recensământ din teritoriu prevăzut la art. 16, alin. (4), se asigură din sume defalcate din taxa pe valoarea adăugată pentru echilibrarea bugetelor locale, aprobate în anexă la legea bugetului de stat într-o poziție globală distinctă. Repartizarea sumelor pe unități/ subdiviziuni administrativ-teritoriale se face prin hotărâre a Guvernului, la propunerea I.N.S. Cu sumele repartizate se rectifică bugetele locale ale unităților/subdiviziunilor administrativ-teritoriale, în vederea efectuării plăților către personalul de recensământ.

**Art. 19**

La delimitarea unităţilor de recenzare pentru întregul teritoriu al ţării, precum şi pentru organizarea şi efectuarea operaţiilor de colectare a informaţiilor sunt prelucrate, în condiţiile legii, date şi informaţii, inclusiv date cu caracter personal din Registrul Naţional de Evidenţă a Persoanelor, denumit în continuare RNEP şi alte surse administrative, materiale cartografice şi informaţii din statistica curentă, precum şi din recensămintele anterioare.

**Art. 20**

(1) În funcție de tipul indicatorilor statistici, rezultatele definitive ale recensământului se diseminează pe următoarele niveluri de dezagregare: total ţară, macro-regiuni, regiuni de dezvoltare, judeţe, comune, orașe, municipii, sectoare ale Municipiului București şi griduri de 1 km2, în condițiile asigurării confidențialității datelor.

(2) Programul final de diseminare al rezultatelor recensământului va fi elaborat de UCIR și aprobat prin hotărâre a CCRPL2021.

#### CAP. III - ETAPELE RECENSĂMÂNTULUI

**Art. 21**

Momentul de referință al recensământului din anul 2021 este ora ”0” din ziua de 1 mai 2021.

**Art. 22**

(1) Bazea de date pentru RPL2021 cu date pentru clădiri și locuințe se realizează până la 31 august 2021;

(2) În perioada iulie – noiembrie 2021 se desfăşoară, etapizat, recenzarea populaţiei și locuințelor.

(3) Identificarea persoanelor se realizează pe baza CNP.

(4) În luna iulie 2021, se realizează colectarea indirectă a variabilelor din programul de observare al recensământului identificate în surse administrative.

(5) Pentru fiecare persoană alocată unei adrese de domiciliu din RNEP se completează o serie de variabile din formularul electronic individual prin preluare din sursele administrative disponibile.

(6) În perioada august - septembrie 2021, se realizează colectarea on-line a înregistrărilor individuale și a celor referitoare la gospodării, locuințe și clădiri – auto-recenzarea on-line.

(7) Fiecare persoană cu reşedinţa obişnuită în România trebuie să se autorecenzeze accesând pe Internet propriul formular individual P, completat deja parțial cu anumite date obţinute prin colectarea indirectă, pe baza unui nume de utilizator şi a unei parole, şi să realizeze, după caz, următoarele modificări sau completări:

1. să modifice informaţii deja completate în formular prin colectarea indirectă din surse administrative care nu corespund cu realitatea;
2. să completeze adresa reşedinţei obişnuite în cazul în care aceasta nu corespunde cu adresa de domiciliu;
3. să completeze răspunsurile la toate întrebările din formularul individual;
4. să completeze răspunsurile la toate întrebările din formularul gospodăriei din care face parte dacă acesta nu a fost completat deja de un alt membru al gospodăriei;
5. să completeze răspunsurile la toate întrebările referitoare la clădirea în care este amplasată locuința, în cazul în care răspunsurile la aceste întrebări nu sunt deja completate;

(8) În perioada octombrie - noiembrie 2021, se realizează în teren colectarea prin interviu față-în-față asistată de calculator a înregistrărilor individuale, pentru acele persoane pentru care nu s-a realizat auto-recenzarea on-line.

(9) În perioada octombrie - noiembrie 2021, se realizează în teren colectarea prin interviuasistată de calculator a clădirilor și locuințelor, pentru care nu s-a realizat auto-recenzarea on-line.

(10) În perioada decembrie 2021 – ianuarie 2022 se realizează asigurarea completitudinii înregistrărilor individuale privind persoanele, gospodăriile, locuințele și clădirile. Aceasta se realizează prin imputare prin metode statistice, din surse statistice și administrative, pentru acele unități statistice pentru care nu există un formular completat cu date.

**Art. 23**

În perioada februarie 2022 - martie 2024 se realizează controlul, validarea, procesarea şi diseminarea datelor colectate.

#### CAP. IV – PRELUCRAREA DATELOR DE RECENSĂMÂNT

**Art. 24**

**(1) I.N.S. este autorizat, prin prezenta ordonanță de urgență, să realizeze colectarea, stocarea, procesarea, analiza și diseminarea datelor statistice oficiale de recensământ, în vederea asigurării informațiilor necesare utilizatorilor interni, precum și a celor ce decurg din prevederile** Regulamentului (CE) nr. 763/2008 al Parlamentului European şi al Consiliului din 9 iulie 2008 privind recensământul populaţiei şi locuinţelor și ale regulamentelor de punere în aplicare aferente rundei 2021 de recensăminte**;**

**(2) Prelucrarea datelor de recensământ este necesară în vederea îndeplinirii obligației legale a I.N.S. de a furniza Comisiei - Eurostat date finale, validate și agregate și metadate, în conformitate cu cerințele art. 5 din** Regulamentului (CE) nr. 763/2008 al Parlamentului European şi al Consiliului din 9 iulie 2008 privind recensământul populaţiei şi locuinţelor și ale regulamentelor de punere în aplicare aferente rundei 2021 de recensăminte, **în calitatea sa de organism responsabil de coordonare a tuturor activităților la nivel național, în vederea dezvoltării, elaborării și difuzării statisticilor europene, reprezentând punctul de contact pentru Comisie - Eurostat, cu privire la chestiuni statistice, conform art.14 alin. (1’) din** Legea organizării şi funcţionării statisticii oficiale în România, nr. 226/2009, cu modificările şi completările ulterioare**;**

**(3) Pentru atingerea obiectivelor recensământului, fac obiectul prelucrării următoarele tipuri de date:**

* 1. **date privind structura demografică și mobilitatea populaţiei rezidente;**
  2. **caracteristicile etno-culturale ale populaţiei rezidente;**
  3. **caracteristicile educaționale ale populației rezidente;**
  4. **date privind migrația internă și internațională;**
  5. **caracteristicile economice ale populaţiei rezidente;**
  6. **date privind tipologia gospodăriilor şi a nucleelor familiale;**
  7. **date privind clădirile în care se găsesc locuințe;**
  8. **date privind structura fondului de locuinţe;**
  9. **date privind condiţiile de locuit.**

**(4) Baza de recensământ RPL2021 creată din înregistrări individuale în conformitate cu art. 9 alin. (1) este utilizată pentru producerea indicatorilor statistici finali ai recensământului. Asupra acestor înregistrări individuale au loc operațiuni de procesare precum:**

1. **validare pe baza unei liste de reguli de validare, numite condiții de control logic;**
2. **corectare a valorilor eronate;**
3. **ștergere a înregistrărilor care nu sunt unice, în cazul în care acestea există;**
4. **imputare prin metode statistice; pentru etnie, limba maternă și religie nu se aplică metode de imputare statistice;**
5. **calculul indicatorilor statistici care vor sta la baza producerii rezultatelor recensământului.**

**Art. 25**

**(1) Toate informațiile colectate la recensământ, din surse administrative sau de la populație, sunt prelucrate pentru:**

1. **calculul numărului populației rezidente a României la 1 mai 2021;**
2. **determinarea valorilor variabilelor de recensământ pentru fiecare unitate statistică;**
3. **calculul celorlalți indicatori statistici determinați pe baza variabilelor de recensământ.**

**(2) Lista variabilelor de recensământ este prevăzută în Anexa 3 la prezenta ordonanță de urgență - Lista variabilelor de recensământ al populației și locuințelor 2021. Având în vedere caracterul exhaustiv al unui recensământ și nevoia de informație la nivel detaliat în profil teritorial pe care numai un recensământ o poate acoperi, CCRPL2021 poate decide colectarea și a altor variabile, cu excepția celor de tipul datelor cu caracter personal, în limita a șase variabile, ca răspuns la solicitări justificate din partea autorităților naționale, formulate după aprobarea prezentei ordonanțe de urgență.**

**(3) Toate întrebările incluse în formulare au caracter obligatoriu.**

**Art. 26**

(1) La recensământ se prelucrează CNP-ul în vederea asigurării exhaustivităţii recenzării persoanelor şi pentru asigurarea calităţii datelor, potrivit prevederilor Capitolului X – Confidențialitatea și protecția datelor statistice din Legea organizării şi funcţionării statisticii oficiale în România, nr. 226/2009, cu modificările şi completările ulterioare și cu respectarea prevederilor Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și libera circulație a acestor date și de abrogare a Directivei 95/46/EC.

**(2) Prelucrarea celorlalte variabile de recensământ se realizează în condițiile asigurării confidențialității datelor statistice** potrivit prevederilor Capitolului X – Confidențialitatea și protecția datelor statistice din Legea nr. 226/2009 a organizării şi funcţionării statisticii oficiale în România, cu modificările şi completările ulterioare și cu respectarea prevederilor Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și libera circulație a acestor date și de abrogare a Directivei 95/46/EC.

(3) Prevederile art. 15, 16, 18 şi 21 din Regulamentul (UE) 2016/679 al Parlamentului european și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE nu se aplică pentru prelucrarea datelor cu caracter personal în scopuri statistice la recensământ, deoarece drepturile menţionate la aceste articole sunt de natură să facă imposibilă sau să afecteze în mod grav realizarea obiectivelor recensământului.

(4) În cazul auto-recenzării on-line sau a auto-recenzării asistate, CNP-ul este criptat, cu ajutorul unui algoritm utilizat de I.N.S., în momentul în care o înregistrare individuală este salvată în baza de date RPL2021.

**(5) Transferul de date on-line se realizează printr-un sistem securizat, protejat împotriva prelucrării neautorizate sau ilegale și împotriva pierderii, a distrugerii sau a deteriorării accidentale.**

**Art. 27**

1. În îndeplinirea abilitărilor prevăzute de prezenta ordonanță de urgență care presupun prelucrări de date cu caracter personal, I.N.S. elaborează, în condițiile Regulamentului (UE) 2016/679, norme de protecție a datelor cu caracter personal, aprobate prin ordin al președintelui I.N.S., care se publică în Monitorul Oficial al României, în cuprinsul cărora sunt descrise mecanismele și mijloacele de prelucrare, măsurile tehnice și organizatorice pentru stocarea datelor în condiții de siguranță, modul de acces la datele colectate doar pentru persoanele autorizate în acest sens, aspecte privind instruirea personalulu implicat, modul în care sunt aplicate garanțiile prevăzute la art.89 alin.(1) din Regulamentul UE 2016/679, precum și modul de îndeplinire a garanțiilor.
2. Entitățile și personalul implicate în realizarea recensământului care prelucrează date cu caracter personal sunt:
3. I.N.S. și direcțiile sale teritoriale, în calitate de operatori de date cu caracter persoanal;
4. Autorități, instituții publice și furnizorii de date prevăzuți în prezenta ordonanță de urgență, în calitate de operatori asociați de date cu caracter personal;
5. Personalul de recensământ din teritoriu prevăzut la art.16 alin. (4), în calitate de personal sub autoritatea operatorilor de date cu caracter personal prevăzuți la lit. a) și lit b);
6. Personalul care prelucrează datele sub autoritatea operatorilor de date cu caracter personal prevăzuți la lit. a) și lit b).
7. I.N.S. și direcțiile sale teritoriale nu transmit altor persoane fizice sau juridice, sub nicio formă, date cu caracter personal colectate în scopul asigurării finalității prezentei ordonanțe de urgență.
8. I.N.S. și direcțiile sale teritoriale nu transferă datele cu caracter personal colectate în state terțe, indiferent de mijloacele de prelucrare utilizate.
9. I.N.S. înregistrează prin mecanisme automatizate sau neautomatizate care să asigure trasabilitatea, orice prelucrare de date cu caracter personal începând cu momentul colectării datelor și până la distrugerea acestora. Înregistrările sunt ținute într-o formă care să permită auditarea acestora în scopul verificării legalității prelucrării și, la cerere, sunt puse la dispoziția Autorității Naționale de Supravegherea Prelucrării Datelor cu Caracter Personal, denumită în continuare A.N.S.P.D.C.P..
10. Datele cu caracter personal colectate în temeiul prezentei ordonanțe de urgență sunt distruse prin proceduri ireversibile în termen de 3 luni de la publicarea rezultatelor recensământului 2021. Finalizarea procedurii de distrugere va fi adusă la cunoștință publică.

#### Art. 28

#### Pentru realizarea obiectivelor recensământului și calcularea indicatorilor statistici, autoritățile și instituțiile publice și furnizorii de date sunt autorizați și au obligația să pună la dispoziţia I.N.S. cu titlu gratuit baze de date cu înregistrări individuale, cuprinzând date corecte, actuale şi complete, prin raportare la scopul colectării, unic identificate prin CNP sau ISU, în cazul persoanelor, şi a altor identificatori stabiliţi de comun acord cu deţinătorul datelor, în cazul altor unităţi statistice. În cazul în care identificarea se face prin ISU, informaţiile la nivel de înregistrare individuală prevăzute la art.5 alin.(1) trebuie să conțină, obligatoriu, sexul și data nașterii.

#### Autoritățile și instituțiile publice, furnizorii de date și lista informaţiilor la nivel de înregistrare individuală pe care trebuie să le transmită către I.N.S. sunt:

1. M.A.I., Direcţia pentru Evidenţa Persoanelor şi Administrarea Bazelor de Date - D.E.P.A.B.D.:

* pentru datele privind cetăţenii români cu domiciliul în România la 1 ianuarie și la 1 mai 2021: CNP sau ISU, cod localitate administrativă, denumire localitate administrativă, cod judeţ, starea civilă, țara în care s-a născut, judeţul în care s-a născut, adresa de domiciliu - denumire stradă, număr imobil, bloc, scară, etaj, apartament - data stabilirii la adresa curentă, reşedinţa anterioară 1, data stabilirii la reşedinţa anterioară 1, data valabilității actului de identitate; dacă informația există în RNEP, CNP sau ISU al tatălui, CNP sau ISU al mamei, CNP sau ISU al soţului sau soţiei, CNP sau ISU al copiilor;
* pentru datele privind cetăţenii români care și-au stabilit sau restabilit domiciliul sau reședința obișnuită în România în cursul perioadei de referință: CNP sau ISU, țara de cetățenie, țara de naștere, țara de proveniență, data stabilirii domiciliului sau reședinței în România, județul de domiciliu, localitatea de domiciliu, județ de reședință, localitate de reședință, starea civilă;

1. M.A.I., Inspectoratul General pentru Imigrări – I.G.I.:

* pentru datele privind cetăţenii străini şi fără cetăţenie care au un act care atestă dreptul de ședere în România la data de 1 ianuarie a anului de referință: CNP sau ISU, țara de cetățenie, țara de naștere, județul în care are reședința, localitatea în care are reședința, starea civilă, durata ultimului drept de ședere sau reședință;
* pentru cetăţenii străini şi fără cetăţenie care au solicitat azil sau au o durată efectivă de ședere de cel puțin 12 luni: CNP sau ISU, țara de cetățenie, țara de naștere, județul în care are reședința, localitatea în care are reședința, starea civilă;
* pentru cetăţenii străini şi fără cetăţenie care au obținut în cursul anului de referință un act care atestă dreptul de ședere în România: CNP sau ISU, sex, data nașterii, țara de cetățenie, țara de naștere, județul în care are reședința, localitatea în care are reședința, starea civilă, stare persoană;
* pentru cetăţenii străini şi fără cetăţenie cărora, în cursul anului de referință, le-a expirat dreptul de ședere în România, au decedat, au fost expulzați sau, din alte motive, nu mai beneficiază de un drept de ședere pe teritoriul României: CNP sau ISU, sex, data nașterii, țara de cetățenie, țara de naștere, data plecării din România, județul în care avea reședința, localitatea în care avea reședința, starea civilă, motivul excluderii, data și motivul încetării dreptului de ședere;

1. M.A.I., Direcţia Generală de Paşapoarte – D.G.P.:

* pentru datele privind cetățenii români care la data de 1 mai 2021 aveau stabilit domiciliul în străinătate: CNP sau ISU, data aprobării cererii de pașaport cu menționarea statului de domiciliu;
* pentru datele privind cetățenii români care, după anul 2011, și-au stabilit domiciliul în străinătate sau și-au reînnoit pașaportul cu menționarea țării de domiciliu: CNP sau ISU, data aprobării cererii de pașaport cu menționarea statului de domiciliu;

1. M.A.I. – Inspectoratul General al Poliției Române: pentru datele privind persoanele condamnate sau arestate preventiv, aflate în centrele de reținere și arestare preventivă ale M.A.I., custodiate în perioada mai – noiembrie 2021: CNP sau ISU, perioada privării de libertate.
2. M.F.P., Agenţia Naţională de Administrare Fiscală – A.N.A.F. - pentru datele privind plătitorii de contribuţii sociale, impozite pe venit:

* din declaraţia D112: CNP sau ISU, secţiune declaraţie, tip asigurat, cod CAEN declaraţie, an raportare, lună raportare, număr asiguraţi şomaj, inclusiv asimilaţi, număr asiguraţi sănătate, inclusiv asimilaţi, număr asiguraţi pensie, inclusiv asimilaţi, index încărcare, cod obligaţie, tip declaraţie, zile lucrate condiții normale, zile lucrate condiții deosebite, zile lucrate condiții speciale, număr contracte, casa de sănătate, dacă persoana este pensionar, tip contract, ore normă zilnică, ore lucrate, ore suspendate, data început, data sfârșit, data extragere, index asigurat, funcție asigurat, perioada de raportare, luna an început, luna an sfârșit, ID adresă, cod țară, cod județ, cod localitate, nume localitate, sector, stradă, număr stradă, bloc, scară, etaj, apartament;
* din baza de date a sistemului informatic de administrare fiscală a impozitului pe venitul persoanelor fizice: CNP sau ISU, categorie de venit, anul fiscal de realizare a venitului, cod județ, data de început a contractului de închiriere sau asociere sau numărul autorizației, data de sfârșit a contractului de închiriere sau asociere sau a autorizației individuale, cod categorie venit, cod CAEN;

1. Ministerul Muncii și Protecției Sociale - M.M.P.S., Casa Naţională de Pensii Publice – C.N.P.P. - pentru datele conform prevederilor din Convenția de colaborare încheiată cu M.M.P.S. și pentru datele privind beneficiarii de asigurări sociale și indemnizații prevăzute de legi speciale, după modalitatea de plată: CNP sau ISU, identificator CTP, cod fel pensie, tip cod fel pensie, data înscrierii la pensie, modalitatea de plată – M – mandat, C – cont intern, E – export prestație;
2. M.M.P.S., Agenţia Naţională pentru Ocuparea Forţei de Muncă – A.N.O.F.M. - pentru datele privind şomerii care beneficiază de indemnizaţie de şomaj, șomerii neindemnizați, persoanele în căutarea unui loc de muncă în ţară sau, după caz, în străinătate, înregistrate în evidență: CNP sau ISU, categorie persoană, adresă, localitate, sector;
3. M.M.P.S., Agenţia Naţională pentru Plăţi şi Inspecţie Socială – A.N.P.I.S. - pentru datele privind persoanele care beneficiază de asistenţă socială: CNP sau ISU al persoanei care încasează beneficiul social, CNP sau ISU al persoanei pentru care se plăteşte beneficiul social, luna plăţii beneficiului social, codul judeţului, codul beneficiului social, numele şi prenumele persoanei care încasează beneficiul social; luna pentru care se calculează beneficiul social, cod judeţ, codul beneficiului social, tipul persoanei, adresa de domiciliu;
4. M.M.P.S., Autoritatea Naţională pentru Drepturile Persoanelor cu Dizabilități, Copii și Adopții– A.N.D.P.D.C.A.

* din sistemul informatic CMTIS, dacă în decembrie 2020 acesta este funcțional: CNP sau ISU, data ultimei consultații - zi, lună și an, adresa - țara, județ, localitate, tipul adresei din interfața „Adrese”, numărul vizitelor părinților la copii, numărul întâlnirilor copiilor cu părinții în loc neutru, dacă copilul este înscris la o școală, tipul adresei din interfața „Situația școlară”;
* din sistemul informatic RNA: CNP sau ISU adoptator, țara de naștere, județ de naștere, localitate de naștere, data eliberare permis ședere adoptator, țara din interfața „Adresa domiciliu”, județ din interfața „Adresa domiciliu”, localitate din interfața „Adresa domiciliu” ;
* date din sistemul informatic RENPH: CNP sau ISU, adresa - județ, localitate, comună, tip persoană, cetățenie, instituționalizare, tip eveniment, dată eveniment, cod centru;

1. M.M.P.S., Inspecția Muncii – I.M.: pentru datele din Registrul General de Evidenţă a Salariaţilor, în forma transmisă de angajator: CUI angajator, denumire angajator, categorie angajator, forma juridică a angajatorului, tipul de proprietate angajator, domeniul de activitate economică angajator, județ angajator, localitate sau sector angajator, CNP sau ISU salariat, cetăţenia, cod ocupație conform COR, număr contract, dată contract, tip contract, durată contract, tip normă, stare contract, dată începere contract, data încetare contract, data sfârşit contract, data reactivare contract, temei reactivare contract, dată începere suspendare contract, dată sfârşit suspendare contract, dată începere detaşare contract, dată sfârşit detaşare contract, data ultimei modificări a contractului, radiat salariat, radiat contract;
2. Ministerul Justiției - M.J., A.N.C.: pentru datele privind persoanele care dobândesc cetăţenia română în țară: identificator stabilit de comun acord, ţara de cetăţenie, ţara de naştere, data la care a dobândit cetăţenia română și, după caz, adresa de domiciliu în România;
3. Ministerul Educaţiei și Cercetării - M.E.C.: pentru datele privind persoanele înmatriculate în instituţiile sau unitățile de învăţământ din sistemul naţional de educaţie, precum şi mobilitatea acestora: CNP-ul sau ISU, limba maternă, naţionalitate, judeţul de domiciliu, localitatea de domiciliu, judeţul în care se află unitatea de învăţământ urmată, numărul unităţii de învăţământ urmată, localitate unitate, clasa în care se află elevul, formaţiune asociată, limba de predare, categorie unitate;
4. Ministerul Sănătății - M.S., Institutul Naţional de Sănătate Publică – I.N.S.P.: pentru datele privind persoanele cuprinse în evidenţă privind bolile profesionale: CNP-ul sau ISU, cod CAEN, cod ocupație, dacă bolnavul a decedat**,** data completării fișei de declarare BP2;
5. M. S., Casa Naţională de Asigurări de Sănătate – C.N.A.S.: pentru datele din PIAS-platforma informatică din Asigurările de sănătate: CNP-ul sau ISU, A - asigurat, CO – coasigurat, N - neasigurat, numărul evenimentelor medicale pentru fiecare lună din perioada 01 mai 2020 – 30 aprilie 2021;
6. Ministerul Agriculturii şi Dezvoltării Rurale – M.A.D.R., Agenţia de Plăţi şi Intervenţie pentru Agricultură – A.P.I.A.: pentru cetăţenii români, străini şi fără cetăţenie, care sunt în evidenţa agenţiei: CNP-ul sau ISU, cetățenia, adresa de domiciliu, adresa reședinței obișnuite în România;
7. M.J., Administrația Națională a Penitenciarelor – A.N.P.: pentru datele privind persoanele condamnate, arestate preventiv sau internate, aflate în unitățile din sistemul administrației penitenciare;
8. Ministerul Lucrărilor Publice, Dezvoltării și Administrației – M.L.P.D.A. - Agenţia Naţională de Cadastru şi Publicitate Imobiliară – A.N.C.P.I.: furnizarea limitelor administrativ-teritoriale stabilite conform Legii cadastrului și a publicității imobiliare nr.7/1996, republicată, cu modificările și completările ulterioare, existente la 1 iulie 2019 și respectiv, 1 ianuarie 2020 și datele disponibile din următoarele registre gestionate:
   * Registrul Agricol Naţional – RAN, cu date din:
     1. Anexa 1 Partea I: Tabele individuale la nivel de gospodărie sau exploatație agricolă individuală sau persoană fizică autorizată sau întreprindere familială și entități cu personalitate juridică - date de identificare: județul, localitatea, localitatea componentă – satul -, cod SIRUTA, strada, numărul, bloc, scară - tipul exploatației, domiciliul fiscal: județul, localitatea, cod SIRUTA, date din Capitolul I privind componența gospodăriei sau a exploatației agricole fără personalitate agricolă: CNP, cod legătură de rudenie și date din Capitolul XI: Clădiri existente la începutul anului pe raza localității: adresa clădirii, suprafața construită desfășurată, tipul clădirii, anul terminării
     2. Anexa nr. 2 Partea II: Tabele centralizatoare – județul, comuna sau orașul sau municipiul, cod SIRUTA, Capitolul XI: Clădiri existente la începutul anului pe raza localității în anul 2019 - adresa clădirii, suprafața construită desfășurată, tipul și destinația clădirii, anul terminării
   * Registrul Electronic al Nomenclaturii Stradale – RENNS - cu date pentru:
     1. denumirile de drumuri, cu următoarele câmpuri: Tip drum, Denumire drum, Judet, UAT, Siruta, Nume localitate, Data, Istoric, CUA
     2. denumirile de adrese administrative, cu următoarele câmpuri: Denumire adresă administrativă, Număr adresa administrative, Județ, UAT, Siruta, Nume localitate, Data, Istoric, Coordonate x, Coordonate y
     3. imobile, cu următoarele câmpuri: Denumire adresa administrativă, Număr adresă administrative, Bloc adresă administrativă, Scara, Etaj, Apartament, Cod postal, Județ, UAT, Siruta, Nume localitate, Data, Istoric, Coordonate x, Coordonate y
9. Consiliul județean – Serviciile publice de asistență socială, respectiv Direcțiile generale de asistență socială și protecție a copilului – D.G.A.S.P.C. – CNP sau ISU al persoanei beneficiare de servicii sociale și tipul de serviciu furnizat;
10. Firmele furnizoare de utilităţi, inclusiv cele de telefonie fixă sau mobilă: CNP sau ISU al titularului de contract, adresa de corespondență, adresa locuință, consumul lunar la adresa locuință;

(3) Înregistrările la nivel de individ identificate prin ISU, respectiv extrasele din bazele de date ale ministerelor și altor instituții centrale și locale, se transmit către I.N.S. după aplicarea algoritmului de anonimizare a CNP-urilor utilizat de I.N.S. - ȋnainte de transmiterea datelor la I.N.S.;

(4) Instituţiile prevăzute la alin. (2) furnizează datele necesare realizării recensământului cu respectarea prevederilor Regulamentului 679/2016 al Parlamentului european și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE;

#### (5) Specificațiile tehnice pentru transmiterea datelor din sursele administrative, de către fiecare sursă de date în parte, sunt aprobate prin hotărâre a Guvernului, la inițiativa I.N.S. și a S.G.G.

#### CAP. V - ATRIBUŢII ŞI RESPONSABILITĂŢI

**Art. 29**

I.N.S. este responsabil, sub aspect tehnico-metodologic, de pregătirea, desfășurarea şi monitorizarea lucrărilor necesare efectuării recensământului populaţiei şi locuinţelor în România din anul 2021 şi diseminarea rezultatelor definitive, având următoarele atribuţii principale:

1. proiectează, din punct de vedere metodologic şi organizatoric, recensământul;
2. planifică termenele de realizare a activităţilor recensământului, conform Programului de desfăşurare al activităţilor Recensământului populaţiei şi locuinţelor;
3. stabileşte forma şi conţinutul instrumentarului recensământului, respectiv modelele de formulare, instrucțiunile de completare a acestora, clasificările și nomenclatoarele utile recensământului – cu excepția celor a căror elaborare intră în competența altor instituții și a celor deja aprobate prin alte acte normative. Forma şi conţinutul instrumentarului recensământului și clasificările și nomenclatoarele utile recensământului elaborate de alte instituții vor fi supuse aprobării prin hotărâre a Guvernului, la inițiativa I.N.S. și a S.G.G.;
4. elaborează, împreună cu celelalte instituții implicate, bugetul recensământului;
5. organizează şi desfăşoară recensământul de probă;
6. organizează şi desfăşoară cercetarea statistică post-recensământ;
7. asigură, prin direcțiile teritoriale de statistică, selecţia, instruirea şi coordonează activitatea personalului recrutat, necesar recenzării, validării şi prelucrării datelor;
8. organizează şi urmăreşte procesul de recenzare a populaţiei şi locuinţelor;
9. monitorizează și asigură suport tehnic în perioada de auto-recenzare;
10. achiziţionează aplicațiile software, cartelele SIM şi serviciile de comunicaţii aferente, necesare colectării datelor pentru recensământ;
11. achiziţionează licenţele necesare funcționării sistemelor informatice utilizate în cadrul recensământului
12. asigură operarea Call Center-ului necesar pentru buna desfăşurare a activităţilor de teren în vederea efectuării recensământului;
13. administrează cu resurse proprii sau prin contractare, servicii de administrare a bazelor de date şi a sistemelor informatice necesare recenzării;
14. asigură implementarea, funcționarea, întreținerea și securitatea bazei de date prevăzute la art. 9 alin. (1);
15. prelucrează datele cu caracter personal astfel încât să asigure securitatea adecvată a acestora, inclusiv protecția împotriva prelucrării neautorizate sau ilegale și împotriva pierderii, distrugerii sau a deteriorării accidentale prin măsurile tehnice, organizatorice și administrative implementate;
16. realizează procesarea datelor de recensământ;
17. publică rezultatele definitive ale recensământului, pe baza programului şi la termenele aprobate de către UCIR;
18. diseminează statisticile europene provizorii și pe cele definitive de recensământ în formatul solicitat de Eurostat, precum şi a metadatele şi Raportul de calitate a recensământului.

**Art. 30**

Instituţiile care deţin date și informații privind persoane, gospodării, nuclee familiale, locuinţe, clădiri sunt obligate să sprijine I.N.S. în pregătirea, organizarea şi desfăşurarea în bune condiţii a recensământului, sens în care le revin următoarele responsabilități:

#### să desfăşoare activităţile care se înscriu în sfera lor de responsabilitate, cuprinse în Anexa 4;

#### să pună la dispoziţia I.N.S. produsele finale precizate în Anexa 4;

#### să furnizeze I.N.S. datele necesare construirii variabilelor de recensământ prevăzute la art.28 alin. (2), fără erori, în formatul şi la termenele stabilite în hotărârea de Guvern prevăzută la art. 28 alin. (5);

**Art. 31**

Departamentul de Relaţii Interetnice, în colaborare cu grupurile parlamentare ale minorităților naționale din Parlamentul României, are obligaţia elaborării Nomenclatorului etniilor şi al limbilor materne, care este aprobat prin hotărârea Guvernului prevăzută la art.29 lit c).

**Art. 32**

M.E.C. are obligaţia elaborării Nomenclatorului instituţiilor de învăţământ din România, care este aprobat prin hotărârea Guvernului prevăzută la art.29 lit c).

**Art. 33**

Secretariatul de Stat pentru Culte are obligaţia elaborării Nomenclatorului religiilor din România, care este aprobat prin hotărârea Guvernului prevăzută la art.29 lit c).

#### Art. 34

#### (1) Instituţiile prefectului, consiliile județene şi Consiliul General al Municipiul Bucureşti, precum şi primarii comunelor, oraşelor, municipiilor şi sectoarelor municipiului Bucureşti asigură condiţiile necesare bunei desfăşurări a activităţii de pregătire, organizare şi efectuare a recensământului, potrivit acţiunilor care sunt stabilite de către CCRPL2021.

#### (2) Prefectul, prin structurile de specialitate ale instituției prefectului, are următoarele atribuţii:

#### constituie, prin ordin, comisiile județene de recensământ, respectiv comisia municipiului București, în conformitate cu prevederile prezentei ordonanțe de urgență și cu instrucțiunile CCRPL2021;

#### asigură spațiile, mobilierul și mijloacele de telecomunicații necesare activității comisiilor județene și a municipiului București, precum și după caz, a UJIR-urilor, depozitării și păstrării în condiții corespunzătoare a materialelor de recensământ, cu excepția tabletelor, precum și alte mijloace necesare desfășurării în bune condiții a lucrărilor de recensământ;

#### supraveghează şi se asigură că acţiunile de verificare, completare şi actualizare a denumirii străzilor, de numerotare a clădirilor, precum şi de stabilire a limitelor administrativ-geografice ale UAT-urilor şi ale localităţilor componente, se finalizează până la data de 31 august 2020, în scopul delimitării sectoarelor de recensământ;

#### asigură spaţiile necesare desfăşurării instruirilor personalului de recensământ;

#### în vederea desfăşurării tuturor activităţilor aferente recensământului, sprijină personalul de recensământ pentru asigurarea accesului acestuia în complexele rezidenţiale aflate în proprietate privată, în cele aparţinând cultelor religioase, precum şi în zonele identificate cu risc infracțional ridicat;

#### sprijină UJIR în distribuirea în teritoriu a materialelor de recensământ;

#### sprijină UJIR în colectarea, verificarea şi returnarea către I.N.S, a tuturor instrumentelor şi a materialelor auxiliare utilizate, la 15 zile după încheierea activităţilor de recenzare;

#### asigură, pentru facilitarea accesului în locațiile greu accesibile, mijloacele de transport sau identifică soluțiile pentru asigurarea acestora, necesare pregătirii şi efectuării recensământului şi a recensământului de probă la termenele şi pe duratele prevăzute în graficele elaborate de UCIR.

(3) Primarii au următoarele atribuții:

#### constituie, prin dispoziție, comisiile municipale, orășenești, ale sectoarelor municipiului București și comunale, în conformitate cu prevederile prezentei ordonanțe de urgență și cu instrucțiunile CCRPL2021;

#### asigură recrutarea și plata personalului de recensământ din teritoriu, selectat conform art.29, lit. g), de I.N.S. prin direcțiile sale teritoriale de statistică, personal prevăzut la art. 16 alin. (4);

#### asigură spaţiile, mobilierul şi mijloacele de telecomunicaţii necesare desfăşurării activităţii de recensământ a comisiilor municipale, ale sectoarelor municipiului București, orășenești și comunale pentru recensământul populației și locuințelor; asigură depozitarea şi păstrarea în condiţii corespunzătoare a materialelor de recensământ, precum şi a altor mijloace necesare desfăşurării în bune condiţii a lucrărilor de recensământ;

#### asigură verificarea, completarea şi actualizarea denumirii străzilor şi numerotarea clădirilor, precum şi limitele administrativ-geografice ale UAT-urilor şi ale localităţilor componente, până la data de 31 august 2020, în scopul delimitării sectoarelor de recensământ, utilizând în mod obligatoriu, aplicația informatică pusă la dispoziție de I.N.S.. Ulterior acestei date şi până la finalizarea activităţii de colectare a datelor autorităţile administraţiei publice locale nu mai efectuează schimbări de denumiri ale străzilor, renumerotări ale clădirilor sau modificări ale limitelor geografice;

#### participă la împărţirea localităţilor în sectoare de recensământ, potrivit metodologiei de realizare a sectorizării teritoriului şi sub îndrumarea UJIR;

#### organizează instalarea unor posturi de lucru în spaţii special amenajate, cu echipamente puse la dispoziție de UJIR, în scopul realizării auto-recenzării asistate a populaţiei, conform normelor stabilite de către UCIR;

#### informează populaţia despre existenţa, locul unde sunt amplasate spaţiile special amenajate pentru realizarea auto-recenzării şi programul lor de funcţionare;

#### sprijină UJIR în distribuirea în teritoriu a materialelor de recensământ;

#### sprijină UJIR în colectarea, verificarea şi returnarea, în termen de 15 zile după încheierea activităţilor de colectare a datelor, a tuturor instrumentelor şi a materialelor auxiliare utilizate.

#### Art. 35

#### În scopul evitării posibilităţii de omisiune sau de dublare a unor unităţi statistice, pentru delimitarea sectoarelor de recensământ se utilizează limitele unităților administrativ-teritoriale stabilite conform Legii nr.7/1996 a cadastrului și a publicității imobiliare. În situația în care limitele sunt contestate, până la soluționarea definitivă a litigiului, în scopuri de colectare a datelor de recensământ, se utilizează limitele unităților administrativ-teritoriale din sistemul integrat de cadastru și carte funciară, folosite de oficiile de cadastru și publicitate imobiliară.

#### Art. 36

#### Instituţiile din mass-media audio-vizuală au rol important în:

#### organizarea, în funcție de specific, a emisiunilor de informare a publicului privind desfăşurarea recensământului, distincte, special dedicate acestei teme, inclusiv prin asigurarea interpretării acestora în limbaj mimico-gestual;

#### transmiterea știrilor privind desfășurarea recensământului în cadrul emisiunilor informative, inclusiv prin asigurarea interpretării acestora în limbaj mimico-gestual;

#### difuzarea, gratuită, a spoturilor de informare și a celor necomerciale de popularizare a recensământului, puse la dispoziție de către I.N.S., cu frecvenţă zilnică, începând cu cel puţin 4 luni înainte de perioada de colectare a datelor şi până la finalizarea acesteia, inclusiv prin asigurarea interpretării acestora în limbaj mimico-gestual;

#### prezentarea publicului a știrilor veridice privind recensământul.

#### Art. 37

#### Instituţiile de mass-media din presa scrisă au rol important în:

#### publicarea de articole de informare a publicului privind desfăşurarea recensământului;

#### publicarea de mesaje de popularizare a recensământului cu frecvenţă ridicată, începând cu cel puţin 3 luni înainte de perioada de colectare a datelor şi până la finalizarea acesteia;

#### prezentarea publicului de informaţii veridice privind recensământul.

#### Art. 38

#### (1) De la 1 mai 2021 până la 31 octombrie 2021, S.R.T şi S.R.R. au rol important în a transmite, pe propriile cheltuieli, programe de popularizare a recensământului, prevăzute la art. 36 lit. a), b) și c), pe canale cu acoperire naţională şi regională, la intervale orare de audiență ridicată.

#### (2) Timpul total de distribuire a programelor de popularizare prevăzute la art. 36 lit. a), b) și c) este de 160 ore.

#### (3) Distribuţia timpului total de distribuire a programelor de popularizare prevăzute la alin.1 este următoarea:

#### 30 ore de programe transmise pe canale cu acoperire naţională de către S.R.T.;

#### 30 ore de programe transmise pe canale cu acoperire regională de către S.R.T.;

#### 50 ore de programe transmise pe canale cu acoperire naţională de către S.R.R.;

#### 50 ore de programe transmise pe canale cu acoperire regională de către S.R.R.

#### Prin hotărâri ale CCRPL2021 se poate modifica numărul și repartizarea orelor de distribuire a programelor de popularizare prevăzute la alin. (2) și (3).

#### Art. 39

#### (1) Administratorii spaţiilor colective de locuit au obligația să permită efectuarea recenzării în incinta spaţiilor pe care le administrează.

#### (2) Administratorii spaţiilor colective de locuit care optează să fie recenzori sunt selectaţi cu prioritate ca recenzori în conformitate cu prevederile art.16 alin. (4) pentru spaţiile colective de locuit pe care le administrează.

#### Art. 40

#### Administratorii complexelor rezidenţiale aflate în proprietate privată, precum şi a spaţiilor aflate în proprietatea cultelor religioase au obligaţia să permită personalului de recensământ accesul în interiorul complexelor şi spaţiilor în vederea desfăşurării tuturor activităţilor aferente.

#### CAP. VI – DREPTURI ŞI OBLIGAŢII

#### Art. 41

#### Recenzarea persoanelor care îndeplinesc condiţiile de la art.5 este obligatorie.

#### Art. 42

#### Persoanele care fac obiectul auto-recenzării sau al recenzării au următoarele obligaţii:

#### a) de a se auto-recenza sau de a fi recenzate;

#### b) de a furniza, pe propria răspundere, informaţii corecte şi complete, iar în cazul interviurilor proxy de a furniza informații corecte și complete, în măsura în care dețin informații despre persoana pentru care se realizează interviul proxy;

#### c) de a permite recenzarea gospodăriei, locuinţei şi clădirii în care se află locuinţa;

#### d) de a respecta şi a nu obstrucţiona activitatea personalului de recensământ;

#### e) de a prezenta, pentru înregistrarea corectă a datelor de identificare a persoanelor, după caz, pentru cetăţenii români actul de identitate, certificatul de naştere în cazul minorilor, iar pentru persoanele de altă cetăţenie ori fără cetăţenie documente de trecere a frontierei sau documente eliberate de autorităţile române care atestă dreptul de şedere pe teritoriul României. Alte acte legale, cu excepţia celor prevăzute anterior, care atestă validitatea informaţiilor referitoare la persoane şi locuinţe, sunt consultate numai cu acordul persoanelor recenzate.

# **Art. 43**

# (1) Părinții sau, după caz, alți reprezentanți legali ai copilului minor, persoanele care au în plasament copii și persoanele care se ocupă de întreținerea copilului minor pe perioada în care părinții sunt plecați la muncă în străinătate, conform Legii nr. 272/2004 privind protecția și promovarea drepturilor copilului, republicată, cu modificările și completările ulterioare, au obligația de a realiza auto-recenzarea on-line a acestora sau, dacă acest lucru nu este posibil, de a desfășura interviu proxy cu recenzorul pentru a asigura recenzarea minorilor, inclusiv pentru variabilele etno-culturale.

(2) Părinții sau reprezentanții legali ai persoanelor cu dizabilități care, din cauza deficiențelor nu pot să accesese Internetul sau să răspundă la întrebările adresate de un recenzor în cadrul unui interviu față-în-față, precum și persoanele care îngrijesc astfel de persoane au obligația de a realiza auto-recenzarea on-line a acestora sau, dacă acest lucru nu este posibil, de a desfășura interviu proxy cu un recenzor pentru a asigura recenzarea persoanelor aflate în aceste situații, inclusiv pentru variabilele etno-culturale .

#### (3) Persoanele prezente într-o gospodărie în momentul vizitei recenzorului sunt obligate să furnizeze acestuia, în condițiile în care contactarea persoanelor temporar absente care au reședința obișnuită la aceeași adresă nu a fost posibilă în urma unor vizite repetate, următoarele informații referitoare la aceste persoane: CNP, sex, data nașterii, nivelul instituției de învățământ absolvite de cel mai înalt nivel și statutul activității curente, precum și alte informații utile completării formularelor de recensământ, în cazul în care le cunosc.

#### (4) În spațiile colective de locuit, în condițiile în care interviul față-în-față cu persoanele care locuiesc în acele spații nu a fost posibilă în urma unor vizite repetate ale recenzorului, următoarele informații referitoare la aceste persoane sunt furnizate de către managerii sau administratorii acelor spații: CNP, sex, data nașterii, nivelul instituției de învățământ absolvite de cel mai înalt nivel și statutul activității curente.

#### (5) Managerii de caz desemnați potrivit prevederilor legale pentru copiii beneficiari de măsuri de protecție specială în servicii de tip rezidențial organizate de furnizorii publici de servicii sociale acreditați și de furnizorii privați de servicii sociale acreditați au obligația de a realiza auto-recenzarea on-line a acestora sau, dacă acest lucru nu este posibil, de a desfășura interviu proxy cu un recenzor pentru a asigura recenzarea minorilor.

#### Art. 44

#### (1) Informațiile despre clădirile administrate de persoane juridice sau alte entități fără personalitate juridică care trebuie recenzate sunt furnizate de către administratorii respectivelor spații.

(2) Informațiile privind apartamentele neocupate situate în blocuri sunt furnizate de către administratorii de bloc în care aceste apartamente se află situate.

#### Art. 45

#### Obligaţiile personalului de recensământ sunt următoarele:

(1) Persoanele care efectuează înregistrarea, respectiv recenzorii, precum şi cele cu atribuţii de îndrumare, coordonare şi control au obligaţia să respecte întocmai prevederile prezentei ordonanțe de urgență şi instrucţiunile specifice elaborate de UCIR.

(2) Recenzorii trebuie să aibă minim 18 ani, cel puţin studii medii absolvite, fără cazier judiciar, să aibă abilități de utilizare a tabletelor și să dețină capacitate de a desfăşura muncă pe teren.

(3) În îndeplinirea atribuţiilor care le revin pe timpul efectuării recensământului recenzorii trebuie să aibă o ţinută decentă şi un limbaj corespunzător.

#### (4) Pe toată perioada de recenzare, în îndeplinirea atribuţiilor ce le revin, personalul de recensământ se identifică prin prezentarea legitimaţiei care le atestă calitatea.

#### (5) Personalul de recensământ care, din diferite motive, renunţă la calitatea sa pe parcursul desfășurării recensământului, este obligat să anunţe această intenție, cu minim 2 zile înainte de încetarea activității, conducătorului UJIR din județul în care se află sectorul de recensământ în care a fost desemnat să lucreze.

#### Art. 46

#### (1) Personalul de recensământ și persoanele angajate în cadrul UCIR și UJIR trebuie să semneze un Angajament privind păstrarea confidenţialităţii datelor, modelul acestuia urmând a se stabili în cadrul instrucţiunilor specifice elaborate de UCIR.

#### (2) UJIR-urile au obligația de a organiza și gestiona semnarea Angajamentelor privind păstrarea confidenţialităţii datelor înainte de începerea activităților.

#### (3) Pe toată perioada de recenzare și după încetarea activității, personalul de recensământ este obligat să păstreze confidenţialitatea datelor individuale, potrivit prevederilor Capitolului X – Confidențialitatea și protecția datelor statistice din Legea organizării şi funcţionării statisticii oficiale în România, nr. 226/2009, cu modificările şi completările ulterioare.

**Art. 47**

În îndeplinirea atribuţiilor care le revin pe timpul efectuării recensământului, persoanele prevăzute la art. 46, alin. (1) se bucură de protecţia legii, fiind considerate ca îndeplinind funcţii ce implică exerciţiul autorităţii de stat.

#### Art. 48

#### (1) Plata personalului de recensământ va fi reglementată prin hotărârea Guvernului prevăzută la art.18 alin. (1) și se stabilește în funcţie de numărul de formulare completate, gradul de complexitate al activităţii, distanţele parcurse, numărul de vizite efectuate și numărul de ore de muncă.

#### (2) Pentru veniturile realizate de personalul de recensământ se aplică regimul fiscal prevăzut de art. 114 alin. (2) lit. a1) din Legea nr. 227/2015 privind Codul fiscal, cu modificările și completările ulterioare.

(3) Prin derogare de la prevederile art. 94 alin.(1) și (2) lit.a) ale Legii nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările și completările ulterioare, persoanele care ocupă funcţii publice cu excepția funcționarilor publici cu statut special – polițiști, pot desfășura activitate de recenzor, recenzor șef și coordonator la recensământ, recenzor pentru recensământul de probă, recenzor pentru cercetarea statistică post-recensământ, fără ca în acest fel să se afle în situație de incompatibilitate.

#### (4) Prin derogare de la dispozițiile privind cumulul pensiei din sistemul public de pensii, indemnizațiilor sau pensiilor de serviciu acordate prin legi speciale cu venituri dintr-o activitate pentru care asigurarea este obligatorie potrivit Legii nr. 227/2015 privind Codul Fiscal, prevăzute de legile cadru care reglementează acordarea acestor drepturi, pensionarii sistemului public de pensii, precum și beneficiarii indemnizațiilor sau pensiilor de serviciu acordate prin legi speciale pot cumula pensia sau indemnizația cu veniturile realizate în calitate de personal de recensământ..

#### (5) Persoanele care obțin venituri în calitate de personal de recensământ se consideră că nu realizează venituri potrivit prevederilor art. 5 pct. IV lit. c), art.34 alin. (1) lit. b) și alin. (3) lit. b) și art. 66 din Legea nr.76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare.

#### (6) Persoanelor care obțin venituri în calitate de personal de recensământ nu le sunt afectate drepturile prevăzute la art.2, art.31 și art. 32 din O.U.G. nr. 111/2010 privind concediul și indemnizația lunară pentru creșterea copiilor, cu modificările și completările ulterioare, nefiind aplicabile prevederile art.16 alin.(2) lit.i), art. 36 alin.(1) lit.d) și art. 37 alin.(2) din O.U.G. nr. 111/2010, cu modificările și completările ulterioare.

#### (7) Veniturile realizate de personalul de recensământ în această calitate nu se iau în considerare:

#### la stabilirea venitului net lunar al familiei sau, după caz, al persoanei singure, în conformitate cu prevederile art. 8 alin. (1) din Legea nr. 416/2001privind venitul minim garantat, cu modificările și completările ulterioare;

#### la stabilirea venitului net mediu lunar pe membru de familie sau al persoanei singure în funcție de care se acordă ajutoare pentru energia termică, gaze naturale, energie electrică, lemne, cărbuni și combustibili petrolieri potrivit prevederilor O.U.G. nr. 70/2011 privind măsurile de protecţie socială în perioada sezonului rece, cu modificările și completările ulterioare;

#### la stabilirea venitului net mediu lunar pe membru de familie, în funcție de care se stabilește cuantumul alocaţiei pentru susţinerea familiei, în conformitate cu prevederile Legii nr. 277/ 2010 privind alocaţia pentru susţinerea familiei, republicată, cu modificările și completările ulterioare;

#### la stabilirea venitului net mediu lunar pe membru de familie, în funcție de care se stabilește cuantumul stimulentului educational, în conformitate cu prevederile Legii nr. 248/2015 privind stimularea participării în învățământul preșcolar a copiilor provenind din familii defavorizate, cu modificările și completările ulterioare;

#### la stabilirea venitului net mediu lunar pe membru de familie luat în considerare pentru acordarea de burse elevilor și studenților.

(8) Studenții care realizează venituri în calitate de personal de recensământ sunt exceptați de la plata contribuţiei de asigurări sociale de sănătate prevăzută de Legea nr. 227/2015 privind Codul fiscal, pentru aceste venituri.

(9) Pentru îndeplinirea cerințelor art. 28 litera l) din prezenta ordonanță de urgență se instituie o derogare de la prevederile art. 29 alin. (2) din Legea nr. 208/2015 privind alegerea Senatului și a Camerei Deputaților, precum și pentru organizarea și funcționarea Autorității Electorale Permanente, cu modificările și completările ulterioare, în sensul că datele cuprinse în Registrul Electoral pot fi utilizate în scop statistic la recensământul populației și locuințelor din anul 2021.

**Art. 49**

#### Persoanele salariate care se auto-recenzează prin intermediul Internetului au dreptul la o zi liberă, plătită, în scopul încurajării utilizării cu predilecție a acestei metode. Dovada auto-recenzării on-line se realizează prin prezentarea codului de confirmare a încheierii cu succes a auto-recenzării.

#### Codul de confirmare a încheierii cu succes a auto-recenzării este generat automat de soluția informatică funcțională pe site-ul recensământului pentru fiecare formular individual transmis cu succes către baza de recensământ RPL2021.

#### Angajatorii persoanelor care fac dovada auto-recenzării on-line au obligația de a le acorda acestora ziua liberă, plătită, prevăzută la alin. (1), la o dată stabilită de comun acord cu persoanele îndreptățite. Ziua liberă plătită se acordă în termen de maxim 12 luni de la data realizării cu succes a auto-recenzării.

#### Se acordă o singură zi liberă, plătită, unei persoane salariate, indiferent dacă aceasta a realizat auto-recenzarea on-line pentru sine și pentru alți membri ai gospodăriei, sau pentru alte persoane conform prevederilor art. 43 din prezenta ordonanță de urgență.

#### CAP.VII - CONFIDENŢIALITATEA DATELOR STATISTICE

**Art. 50**

Informațiile obținute pe baza declaraţiilor populaţiei înregistrate la recensământ sau preluate din surse administrative nu pot fi utilizate pentru stabilirea unor drepturi şi obligaţii pentru unitățile statistice la care se referă şi nici nu pot servi ca probe în justiţie.

**Art. 51**

(1) În îndeplinirea abilitărilor prevăzute de prezenta ordonanță de urgență care presupun prelucrări de date cu caracter personal, I.N.S. aplică măsuri tehnice și organizatorice necesare în condițiile Regulamentului (UE) 2016/679.

(2) Prelucrarea datelor cu caracter personal colectate în cadrul recensământului se realizează în conformitate cu prevederile Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și libera circulație a acestor date și de abrogare a Directivei 95/46/EC.

#### Art. 52

#### Rezultatele recensământului pot fi folosite doar în scopuri statistice și de cercetare științifică.

#### Rezultatele pot fi diseminate doar dacă nu este posibilă identificarea unei anumite persoane.

#### Pentru asigurarea confidențialității datelor se aplică metodele recomandate de Eurostat, conform art. 6, alin. (4) din Regulamentul (CE) nr. 763/2008 al Parlamentului European şi al Consiliului din 9 iulie 2008 privind recensământul populaţiei şi locuinţelor .

#### Informațiile privind delimitarea sectoarelor de recensământ nu se diseminează. Ele sunt utilizate doar pentru organizarea activității de recenzare a datelor la recensământ și nu pot fi folosite pentru alte scopuri.

#### CAP.VIII – RĂSPUNDEREA JURIDICĂ ȘI SANCȚIUNI

#### Art. 53

#### Încălcarea prevederilor prezentei ordonanțe de urgență atrage, după caz, răspunderea disciplinară, civilă, contravenţională sau penală a celor vinovaţi.

#### Art. 54

#### (1) Constituie contravenţii următoarele fapte săvârșite de către persoane fizice:

#### împiedicarea persoanelor implicate în acţiunea de recensământ pentru efectuarea înregistrărilor ce fac obiectul recensământului în conformitate cu prevederile prezentei ordonanțe de urgență sau a desfăşurării, în orice mod, a lucrărilor recensământului;

#### refuzul furnizării informaţiilor solicitate sau furnizarea de date eronate sau incomplete;

#### nerespectarea, de către personalul de recensământ preăzut la art.16 alin. (4), a dispoziţiilor legale şi a instrucţiunilor privind modul de înregistrare şi prelucrare a datelor populaţiei şi de păstrare a caracterului confidenţial al datelor personale declarate de cetăţeni;

#### împiedicarea accesului în interiorul complexelor rezidenţiale aflate în proprietate privată, precum şi în cele aparţinând cultelor religioase a personalului de recensământ în vederea desfăşurării tuturor activităţilor aferente recensământului;

#### utilizarea de către personalul de recensământ a datelor obţinute în alte scopuri decât cele statistice.

**(2) Contravenţiile prevăzute la alin. (1) lit. a) şi b) se sancţionează cu amendă de la 1.000 lei la 3.000 lei, iar contravenţiile prevăzute la alin. (1) lit. c), d) şi e) se sancţionează cu amendă de la 1.500 lei la 5.000 le**Art. 55

(1) Constituie contravenţii următoarele fapte săvârşite de către furnizorii de date, persoane juridice:

1. refuzul transmiterii datelor solicitate;
2. refuzul transmiterii datelor în mod gratuit;
3. refuzul transmiterii datelor în forma solicitată;
4. transmiterea datelor cu întârziere față de termenul solicitat;
5. comunicarea de date incorecte şi incomplete din propria culpă;

#### împiedicarea accesului în interiorul complexelor rezidenţiale aflate în proprietate privată, precum şi în cele aparţinând cultelor religioase a personalului de recensământ în vederea desfăşurării tuturor activităţilor aferente recensământului;

1. împiedicarea sau îngreunarea activităţilor recensământului;
2. refuzul de a prezenta persoanelor autorizate de către conducerea I.N.S. documentele şi evidenţele necesare verificării datelor.
3. Contravenţiile prevăzute la alin. (1) se sancţionează cu amendă de la 15.000 lei la 50.000 lei.

**Art. 56**

1. Constatarea contravenţiilor şi aplicarea sancţiunilor prevăzute la art. 54 se realizează de către persoanele împuternicite de prefect sau primar, după caz.
2. Constatarea contravenţiilor şi aplicarea sancţiunilor prevăzute la art. 55 se fac de către personalul împuternicit de președintele Institutului Național de Statistică prin ordin, publicat în Monitorul Oficial al României, Partea I.

#### Art. 57

#### Dispoziţiile privind contravenţiile prevăzute la art. 54 și 55 se completează cu prevederile Ordonanţei Guvernului nr. 2/2001 privind regimul juridic al contravenţiilor, cu modificările şi completările ulterioare.

#### CAP. IX – DISPOZIŢII FINALE

#### Art. 58

#### După publicarea rezultatelor definitive ale recensământului populaţiei şi locuinţelor, baza de date conținând date anonimizate dezagregată la nivelul fiecărui județ, raportul de calitate care precizează metodologia după care s-a desfășurat recensământul și documentația tehnică care constă în totalitatea metadatelor, nomenclatoare, clasificări sunt preluate spre păstrare permanentă, pe bază de proces-verbal de predare-preluare, de către structurile judeţene ale Arhivelor Naţionale, respectiv de către Serviciul Municipiului București al Arhivelor Naționale.

**Art. 59**

Anexele nr. 1- 4 fac parte integrantă din prezenta ordonanță de urgență.

|  |
| --- |
| **PRIM-MINISTRU,**  **Ludovic ORBAN** |

#### Anexa nr. 1

**COMPONENŢA**

**Comisiei Centrale pentru Recensământul Populaţiei şi Locuinţelor**

|  |  |
| --- | --- |
| Președinte: | * ministrul afacerilor interne |
| Vicepreședinți: | * președintele I.N.S. * secretarul de stat pentru relaţia cu instituţiile prefectului din cadrul M.A.I. * directorul S.T.S. |
| Secretar: | * vicepreședinte I.N.S. |
| Membri: | * secretar de stat la M.M.P.S. * secretar de stat la M.E.C. * secretar de stat la Ministerul Apărării Naționale * secretar de stat la M.A.E. * secretar de stat la M.S. * secretar de stat la Ministerul Justiției * secretar de stat la Ministerul Culturii * secretar de stat la S.G.G. * secretar de stat la Departamentul pentru Relații Interetnice * reprezentant M.A.I. * reprezentant S.T.S. * reprezentant Ministerul Lucrărilor Publice, Dezvoltării și Administrației * reprezentant Secretariat de Stat pentru Culte * președinte Agenția Națională pentru Romi * reprezentant Asociaţia oraşelor din România * reprezentant Asociaţia comunelor din România * reprezentant Asociaţia municipiilor din România * reprezentant Uniunea Naţională a Consiliilor Judeţene din România |

Anexa nr. 2

**COMPONENȚA**

**comisiilor județene, a municipiului București, municipale, ale sectoarelor municipiului București, orășenești și comunale pentru recensământul populației și locuințelor**

1. **Comisia județeană**

|  |  |
| --- | --- |
| Președinte: | * prefectul județului |
| Vicepreședinți: | * președintele consiliului județean * un subprefect al județului * directorul executiv al direcției regionale sau județene de statistică |
| Secretar: | * directorul executiv adjunct al directiei regionale sau județene de statistică |
| Membri: | * secretarul general al județului * șeful Inspectoratului Județean de Poliție * reprezentant al Serviciului de Telecomunicații Speciale * Inspector școlar general * directorul general sau directorul executiv al direcției generale de asistență socială și protecția copilului * arhitectul-șef al județului * directorul oficiului de cadastru și publicitate imobiliară * șeful structurii teritoriale a Inspectoratului General pentru Imigrări |

* + 1. **Comisia municipiului București**

|  |  |
| --- | --- |
| Președinte: | * prefectul municipiului București |
| Vicepreședinți: | * un subprefect al municipiului București * un viceprimar general al municipiului București * secretarul general al municipiului București * directorul executiv al Direcției Regionale de Statistică a municipiului București, denumită, în continuare, DRSMB * arhitectul-șef al municipiului București |
| Secretar: | * un director executiv adjunct al DRSMB |
| Membri: | * directorul adjunct al Direcției Generale de Poliție a municipiului București * reprezentant al Serviciului de Telecomunicații Speciale * inspectorul general al Inspectoratului Școlar al municipiului București * directorul Oficiului de Cadastru și Publicitate Imobiliară București * un director executiv adjunct al DRSMB * directorul Direcției pentru Imigrări a Municipiului București |

**C. Comisia municipală şi orăşenească**

|  |  |
| --- | --- |
| Preşedinte: | * primarul municipiului sau oraşului |
| Vicepreşedinte: | * viceprimar al municipiului sau oraşului |
| Secretar: | * secretarul general al municipiului sau oraşului |
| Membri: | * şeful serviciului sau biroului sau compartimentului de stare civilă * şeful poliţiei municipiului sau oraşului * arhitectul-şef sau şeful serviciului sau biroului sau compartimentului de urbanism * şeful compartimentului de cadastru * un inspector şcolardirectorul direcției de asistență socială sau coordonatorul compartimentului de asistenţă socialăun specialist din administraţia publică locală |

**D. Comisia sectorului municipiului Bucureşti**

|  |  |
| --- | --- |
| Preşedinte: | * primarul sectorului |
| Vicepreşedinte: | * secretarul general al sectorului * arhitectul-şef al sectorului |
| Secretar: | * un şef de serviciu din cadrul DRSMB |
| Membri: | * şeful poliţiei de sector * inspectorul şcolar pentru  managementul institutional * şeful serviciului de urbanism, cadastru din cadrul primăriei de sector * şeful compartimentului de administrare a fondului sau spaţiului locativ din aparatul propriu al primăriei de sector * un specialist din cadrul DRSMB * 2 specialiști numiți din cadrul primăriei * șeful serviciului sau compartimentului relații cu asociațiile de proprietari din cadrul primăriei |

**E. Comisia comunală**

|  |  |
| --- | --- |
| Preşedinte: | * primarul |
| Vicepreşedinte: | * viceprimarul |
| Secretar: | * secretarul general al comunei |
| Membri: | * directorul şcolii din localitatea reşedinţă de comună * referentul cu starea civilă din aparatul de specialitate al primarului * şeful postului de poliţie * un cadru didactic |

Anexa nr. 3

#### ****LISTA VARIABILELOR DE RECENSĂMÂNT**** AL

#### POPULAŢIEI ŞI LOCUINŢELOR 2021

**1 . Variabile la nivel de clădire**:

* rezultatul recenzării
* codul statistic de adresă - CSA
* tipul clădirii
* perioada construirii clădirii
* numărul de etaje ale clădirii
* materialul de construcţie al pereţilor exteriori ai clădirii
* dacă clădirea a fost reabilitată termic, în ce mod și anul de reabilitare
* localizarea clădirii
* coordonatele GPS

**2. Variabile la nivel de locuinţă**:

* rezultatul recenzării
* numărul gospodăriilor din locuinţă
* numărul persoanelor din locuinţă
* tipul locuinţei
* statutul locuinţei
* situaţia ocupării locuinţei
* poziţia locuinţei în clădire
* numărul de niveluri ale locuinţei
* forma de proprietate
* numărul camerelor de locuit şi suprafaţa
* existenţa şi suprafaţa bucătăriei
* existenţa băii
* existenţa closetului cu apă
* sistemul de alimentare cu apă rece şi caldă; tipul de echipament și combustibilul folosit pentru încălzirea apei
* existenţa instalaţiei de canalizare
* tipul instalaţiei electrice
* dotarea cu instalaţie de aer condiţionat
* tipul de echipament și combustibilul folosit pentru gătit
* alte aparate electrocasnice mari consumatoare de energie
* modul de încălzire a locuinţei, tipul de echipament și combustibilul folosit
* dacă locuinţa a fost reabilitată termic, în ce mod și anul de reabilitare
* dacă locuinţa este dotată cu pompă de căldură și tipul acesteia; cu panouri solare termice, tip, suprafață; cu panouri solare fotovoltaice, suprafață

**3.** **Variabile la nivel de spaţiu colectiv de locuit**:

* tipul spaţiului colectiv de locuit
* amplasarea spaţiului colectiv de locuit
* numărul de clădiri ale spaţiului colectiv de locuit
* forma de proprietate a spaţiului colectiv de locuit
* numărul încăperilor din spaţiul colectiv de locuit
* capacitatea în număr de locuri
* localizarea clădirii
* număr de persoane înregistrate
* număr de persoane prezente
* număr de persoane temporar absente plecate în ţară
* număr de persoane temporar absente plecate în străinătate
* număr de persoane temporar prezente

**4. Variabile la nivel de gospodărie**:

* rezultatul recenzării
* numărul persoanelor din gospodărie - prezente şi temporar absente
* numărul persoanelor plecate pentru o perioadă îndelungată
* numărul persoanelor temporar prezente
* titlul sub care gospodăria ocupă locuinţa
* componenţa gospodăriei - prin înscrierea fiecărei persoane prezente, temporar absente sau plecate pentru o perioadă mai mică de 12 luni din gospodărie
* persoana desemnată drept cap al gospodăriei
* gradul de rudenie al fiecărui membru al gospodăriei faţă de capul gospodăriei
* codul soţului, soţiei, mamei, tatălui fiecărei persoane care este membru al gospodăriei

**5. Variabile la nivel de persoană**:

* rezultatul recenzării
* numărul de ordine al persoanei
* CNP
* caracteristici demografice: sex, data naşterii, starea civilă legală, anul căsătoriei, numărul copiilor născuţi vii - doar pentru persoanele de sex feminin -, starea civilă de fapt, anul constituirii uniunii consensuale
* situația persoanei la momentul de referință al recensământului
* informaţii privind migraţia internă şi internaţională a persoanei: situaţia persoanei la recensământ, localitatea unde locuieşte persoana în prezent, data plecării persoanei din localitatea de recenzare - doar pentru persoanele plecate pe perioada îndelungată, pentru câte luni a plecat persoana din localitatea de recenzare, motivul absenţei din localitatea de recenzare, locul naşterii, domiciliul, reşedinţa anterioară, data stabilirii ultimei resedinţe în România, data stabilirii în localitatea de recenzare, motivul stabilirii în localitatea de recenzare, cetăţenia, a doua cetăţenie, data şi motivul sosirii în localitatea de recenzare -doar pentru persoanele temporar prezente
* caracteristici etno-culturale: cărei etnii îi aparţine persoana, care este limba maternă a persoanei, cărei religii îi aparţine persoana
* caracteristici educaţionale: instituţia de învăţământ absolvită de cel mai înalt nivel, forma de proprietate a instituţiei de învăţământ absolvite, instituţia de învăţământ pe care o urmează, dacă persoana foloseşte internetul
* caracteristici economice, doar pentru persoanele de 15 ani şi peste ocupate sau care au mai lucrat vreodată: statutul activităţii curente, timpul de lucru, ocupaţia, statutul profesional**,** locul de muncă, localizarea geografică a locului de muncă, tipul sectorului în care lucrează, anul şi luna de când persoana caută loc de muncă - doar pentru şomeri, forma de protecţie a şomerilor

#### Anexa nr. 4

#### INSTITUŢII CU RESPONSABILITĂŢI ÎN PROBLEMATICA RECENSĂMÂNTULUI POPULAŢIEI ŞI LOCUINŢELOR 2021

| Nr. crt. | Instituția | Responsabilități și rezultate așteptate |
| --- | --- | --- |
| 1. | Ministerul Apărării Naționale | * cele mai recente ortofotoplanuri rezultate în urma executării serviciilor de fotogrametrie pe teritoriul României, care să acopere întreg teritoriul țării |
| 2. | M. L.P.D.A. – A.N.C.P.I. | * Registrul Agricol Naţional - RAN * Registrul Electronic al Nomenclaturii Stradale – RENNS * ~~Registrul Electronic al Limitelor Unităţilor Administrativ Teritoriale – RELUAT~~ * furnizarea limitelor ~~unităților~~ administrativ-teritoriale stabilite conform Legii cadastrului și a publicității imobiliare nr.7/1996, republicată, cu modificările și completările ulterioare existente la 1 iulie 2019 și respectiv, 1 ianuarie 2020 |
| 3. | M.A.I.– D.E.P.A.B.D | * informații la nivel de înregistrare individuală din RNEP de interes pentru RPL2021 |
| 4. | M.A.I. | * extras din baza de date a persoanelor condamnate sau arestate preventiv în centre de reținere și arestare preventivă din subordinea M.A.I., custodiate în perioada mai – noiembrie 2021, cu variabile de interes pentru RPL2021 * sprijin în recenzarea persoanelor condamnate sau arestate preventiv, în condițiile legii; |
| 5. | M.A.I.- I.G.I. | * extras din baza de date a persoanelor, imigranţilor, care şi-au înregistrat prezenţa pe teritoriul României cu variabile de interes pentru RPL2021 |
| 6. | M.A.I.- D.G.P. | * date de interes pentru RPL2021 privind cetăţenii români care şi-au stabilit domiciliul în străinătate, inclusiv cei care au solicitat paşapoarte simple cu menţiunea statului de domiciliu prin intermediul misiunilor diplomatice şi oficiilor consulare ale României din străinătate |
| 7. | M.A.E. | * sprijin în popularizarea recensământului 2021 în rândul românilor din străinătate * recenzarea personalului misiunilor diplomatice și al oficiilor consulare ale României în străinătate |
| 8. | S.T.S. | * achiziţia sistemelor informatice, nod principal şi nod de rezervă, conform cerinţelor operaţionale transmise de către I.N.S.; * găzduirea sistemului hardware și software necesar pentru colectarea și prelucrarea datelor de recensământ; * asigurarea mecanismelor de securitate a transferului de date şi a celor de administrare a resurselor; * achiziţia, implementarea și operaționalizarea Call Center-ului operat de către I.N.S., în sprijinul activităţii de recenzare; * achiziţia unui număr de 3.000 tablete necesare pentru colectarea datelor în perioada de desfăşurare a recensămintului de probă; * achiziţia unui număr de 22.000 acumulatori externi pentru dispozitivele informatice portabile; * punerea la dispoziţie a unui număr de 22.000 tablete necesare recenzării pentru RPL2021; |
| 9. | A.N.C. | * extras din baza de date a persoanelor care au primit cetăţenia română în ţară cu variabile de interes pentru RPL2021 |
| 10. | M.E.C. | * extras din Sistemul Informatic Integrat al Învăţământului din România - SIIIR pentru anii 2018-2019 şi 2019-2020 cu variabile de interes pentru RPL2021 * extras din Registrul Matricol Unic din România - RMUR pentru anii 2019-2020 şi 2020-2021 cu variabile de interes pentru RPL2021 * evidenţa studenţilor plecaţi la studii în străinătate * evidenţa şi adresa spaţiilor colective de locuit de tipul internatelor, campusurilor universitare, taberelor şcolare * elaborarea Nomenclatorului instituțiilor de învățământ din România |
| 11. | M.S. | * evidenţa unităţilor care oferă servicii de îngrijire pe termen lung - sanatorii, centre pentru îngrijiri paliative |
| 12. | M.S. – I.N.S.P. | * date privind persoanele cuprinse în evidenţă privind bolile profesionale |
| 13. | M.S. – C.N.A.S. | * extras din baza de date CNAS pentru evidenţa asiguraţilor cu variabile de interes pentru RPL2021 |
| 14. | M.J.- A.N.P. | * extras din baza de date a persoanelor condamnate, arestate preventiv sau internate, aflate în unitățile din sistemul administrației penitenciare, cu variabile de interes pentru RPL2021 * evidenţa şi localizarea penitenciarelor * sprijin în recenzarea persoanelor condamnate, arestate preventiv sau internate |
| 15. | M.M.P.S. | * evidenţa şi localizarea unităţilor care acordă servicii sociale în condițiile legii – servicii de tip rezidențial destinate protecției speciale a copilului, persoanelor adulte cu dizabilități, persoane vârstnice - din Registrul electronic unic al furnizorilor de servicii sociale, acreditați în baza Legii nr. 197/2012 privind asigurarea calității în domeniul serviciilor sociale, cu completările și modificările ulterioare, administrat de Direcția Politici Servicii Sociale |
| 16. | M.M.P.S.- C.N.P.P. | * extras din baza de date privind beneficiarii din sistemul public de pensii cu variabile de interes pentru RPL2021 * extras din Baza de date privind participanţii la sistem privat de pensii pilon II |
| 17. | M.M.P.S. – A.N.P.I.S. | * evidenţa persoanelor care primesc beneficii de asistenţă socială |
| 18. | M.M.P.S. – I.M. | * extras din Registrul General de Evidenţă al Salariaţilor cu variabile de interes pentru RPL2021 |
| 19. | M.M.P.S. – A.N.D.P.D.C.A. | * extras din sistemul informatic CMTIS privind monitorizarea drepturilor copilului cu variabile de interes pentru RPL2021 * extras din registrul naţional de adopţii RNA cu variabile de interes pentru RPL2021 * extras din Registrul electronic național pentru persoanele cu handicap – RENPH - cu variabile de interes pentru RPL2021 |
| 20. | M.M.P.S. – A.N.O.F.M. | * date privind şomerii care beneficiază de indemnizaţie de şomaj, șomerii neindemnizați, persoanele în căutarea unui loc de muncă în țară sau după caz, în străinătate, înregistrate în evidență |
| 21. | M.F.P. – A.N.A.F. | * extras din baza de date a plătitorilor de contribuţii sociale, impozite pe venit cu variabile de interes pentru RPL2021 - D112 * extras din formularele privind declararea reședinței fiscale cu variabile de interes pentru RPL2021 * extras din baza de date DEPOZIT cu variabile de interes pentru RPL2021 |
| 22. | M.A.D.R. APIA | * extras din baza de date a beneficiarilor de subvenţii pentru utilizarea terenurilor agricole şi pentru cei care se ocupă cu creşterea animalelor cu variabile de interes pentru RPL2021 |
| 23. | Departamentul pentru relaţii inter-etnice din cadrul Guvernului României în colaborare cu grupurile parlamentare ale minorităților naționale din Parlamentul României | * elaborarea Nomenclatorului etniilor şi al limbilor materne |
| 24. | Secretariatul de Stat pentru Culte | * elaborarea Nomenclatorului religiilor |
| 25. | Agenţia Naţională pentru Romi din cadrul Guvernului României | * sprijin în recenzarea persoanelor de etnie rroma |
| 26. | Universităţile din centrele universitare | * sprijin şi implicare în recenzarea studenţilor |
|  |  |  |

|  |  |  |
| --- | --- | --- |
| **Alte organisme sau organizaţii** | | |
| 27. | Culte religioase | * informaţii privind clădirile şi persoanele care trăiesc în incinta unităților de cult, mânăstirilor * evidenţa şi localizarea unităţilor de cult - cel puţin mânăstiri, sihăstrii, spitale, servicii sociale destinate copiilor separați de părinți, dar și altor categorii de beneficiari precum vârstinici, adulți cu dizabilități, organizate pe lângă biserici * recenzarea persoanelor care trăiesc în incinta unităţilor de cult |
| 28. | Firmele furnizoare de utilităţi - energie electrică,gaze, telefonie mobilă | * informaţii privind gradul de ocupare al locuinţelor |
| 29. | Asociaţia oraşelor din România | * sprijin în popularizarea recensământului 2021 * sprijin în realizarea propriu-zisă a recensământului în teren |
| 30. | Asociaţia comunelor din România |
| 31. | Asociaţia municipiilor din România |
| 32. | Uniunea Naţională a Consiliilor Judeţene din România |
| 33. | ONG-uri care se ocupă de problemele populaţiei de etnie roma | * sprijin în recenzarea persoanelor de etnie roma |
| 34. | ONG-uri care oferă servicii persoanelor fără adăpost sau dezavantajate | * informaţii privind locurile unde pot fi găsite persoanele fără adăpost * sprijin în recenzarea persoanelor fără adăpost |